qundao/data-zh-poetry huggingface dataset:
别后舟中用前韵
作者：戴復古
朝代：宋

出郭风光便不同，转头犹恨去匆匆。
维舟别岸鸦啼后，倚柂澄江鴈影中。
向老客怀惊岁月，乍寒天气转霜风。
冰壶亭上人如玉，谩寄篇诗不暇工。
别李司直萧小山
作者：戴復古
朝代：宋
体裁：五言律诗

老作五羊客，时从二妙游。文星照南斗，吾道欲东周。合作金闺彦，那为玉帐留。严徐闻有召，吾亦办归舟。
别章泉定庵二老人
作者：戴復古
朝代：宋

腊裏春风转，埙箎一气和。
劝翁新岁酒，唱我老人歌。
一世声名重，四方书问多。
章泉一泓水，思与海同波。
别董叔宏兄弟
作者：戴復古
朝代：宋

年老思家切，交深话别难。
扁舟行且止，尊酒强相宽。
客路归来晚，人情去后看。
西风吹过鴈，千万寄平安。
别许季如
作者：戴復古
朝代：宋
体裁：七言绝句

久不相逢喜合簪，相从未久又分襟。扁舟自逐便风去，却恨无情江水深。
别邵武诸故人
作者：戴復古
朝代：宋

白髮乱纷纷，乡心逐海云。
此行堪一哭，无復见诸君。
老马寻归路，孤鸿恋旧群。
酒阑何处笛，今夜不堪闻。
别钟子洪
作者：戴復古
朝代：宋

识得潮阳钟子洪，今人可想古人风。
文章有气吞余子，天地无情负此翁。
问舍求田非细事，参禅学佛见新功。
欲知别后真消息，莫惜频书寄海鸿。
到南昌呈宋愿父伯仲黄子魯諸丈·其一
作者：戴復古
朝代：宋

一秋無便寄平安，新鴈聲聲報早寒。
昨夜檢衣開故篋，去年家信把來看。
到南昌呈宋愿父伯仲黄子魯諸丈·其二
作者：戴復古
朝代：宋

扁舟幾度到南昌，東望家山道路長。
醉裏不知身是客，故人多處亦吾鄉。
到南昌呈宋愿父伯仲黄子鲁诸丈·其一
作者：戴復古
朝代：宋

一秋无便寄平安，新鴈声声报早寒。
昨夜检衣开故箧，去年家信把来看。
到南昌呈宋愿父伯仲黄子鲁诸丈·其二
作者：戴復古
朝代：宋

扁舟几度到南昌，东望家山道路长。
醉裏不知身是客，故人多处亦吾乡。
到鄂渚
作者：戴復古
朝代：宋
体裁：七言律诗

连宵歌舞醉东楼，不信樽前有别愁。半夜月明何处笛，长江风送故人舟。十年浪迹游淮甸，一枕高眠到鄂州。明日拟苏堤上看，当春杨柳政风流。
到鄂渚
作者：戴復古
朝代：宋

連宵歌舞醉東樓，不信樽前有別愁。
半夜月明何處笛，長江風送故人舟。
十年浪迹游淮甸，一枕高眠到鄂州。
明日擬蘇堤上看，當春楊柳政風流。
劉子及贈瑞桂
作者：戴復古
朝代：宋

秋光點點明人眼，不比尋常巖桂花。
天與劉郎作嘉瑞，枝枝金粟間丹砂。
劉折父爲吳子才索賦雲山燕居
作者：戴復古
朝代：宋

燕居適所息，非懷傲世心。
白雲自舒卷，青山無古今。
中有動靜機，杳眇諧素襟。
以時爲出處，懷人撫瑶琴。
平生披短褐，時來或華簪。
世論倘不合，矢口不如瘖。
避影長松下，洗耳清溪潯。
慎勿出雲外，黄塵三尺深。
劉興伯黄希宋蘇希亮慧力寺避暑
作者：戴復古
朝代：宋

何處避炎熱，相期過寶坊。
萬松深處坐，六月午時凉。
鐘磬出深屋，江山界短牆。
醉來歸興懶，留宿贊公房。
化成岩
作者：戴復古
朝代：宋
体裁：五言律诗

城郭嚣尘外，江山胜概中。铿然一滩水，和以万松风。夹径森奇石，危亭纳太空。苍岩不能语，曾识赞皇公。
化成巖
作者：戴復古
朝代：宋

城郭囂塵外，江山勝概中。
鏗然一灘水，和以萬松風。
夾徑森奇石，危亭納太空。
蒼巖不能語，曾識贊皇公。
南丰县南台包敏道赵伯成同游
作者：戴復古
朝代：宋
体裁：五言律诗

笑傲南台上，东风吹鬓丝。眼明花在处，春好雨晴时。楼阁多临水，溪山可赋诗。留连无尽意，故遣酒行迟。
南剑溪上
作者：戴復古
朝代：宋
体裁：五言律诗

长舟不用柂，沙上木为篙。溪路湾环转，滩声日夜号。居人不觉险，行客始知劳。四望无平地，山田级级高。
南劍溪上
作者：戴復古
朝代：宋

長舟不用柂，沙上木爲篙。
溪路灣環轉，灘聲日夜號。
居人不覺險，行客始知勞。
四望無平地，山田級級高。
南台寺长老乃福州士人陈其姓语及光拙庵遭际寺乃石头和尚道场
作者：戴復古
朝代：宋
体裁：五言律诗

元龙湖海士，参得石头禅。卓笔翻千偈，住山今十年。安心一丘壑，过眼几云烟。莫笑拙庵拙，声名动九天。
南安王使君領客湛泉流觴曲水
作者：戴復古
朝代：宋

橫浦堂前舉一巵，古榕陰下坐多時。
連朝好雨千山潤，昨夜新秋一葉知。
梅嶺鄉來逢行者，蘭亭今日又羲之。
家聲不墜風流在，如見初寮說好詩。
南安王使君领客湛泉流觞曲水
作者：戴復古
朝代：宋

横浦堂前举一巵，古榕阴下坐多时。
连朝好雨千山润，昨夜新秋一叶知。
梅岭乡来逢行者，兰亭今日又羲之。
家声不坠风流在，如见初寮说好诗。
南岳
作者：戴復古
朝代：宋

南云漂渺连苍穹，七十二峰朝祝融。
凌空栋宇赤帝宅，修廊翼翼生寒风。
朝家遣使严祀典，御香当殿开宸封。
愿四海，扶九重，干戈永息年屡丰。
五岳惟今见南岳，北望干坤双泪落。
南嶽
作者：戴復古
朝代：宋

南雲漂渺連蒼穹，七十二峰朝祝融。
凌空棟宇赤帝宅，脩廊翼翼生寒風。
朝家遣使嚴祀典，御香當殿開宸封。
願四海，扶九重，干戈永息年屢豐。
五嶽惟今見南嶽，北望乾坤雙淚落。
南康六老堂
作者：戴復古
朝代：宋

庐山脚下开亭舘，柰此千峰百嶂何。
逸少大书池上墨，少陵狂作醉时歌。
碧荷秋老香犹在，好月夜深明更多。
五老揖君天上笑，把杯相对酌金波。
南康六老堂
作者：戴復古
朝代：宋

廬山脚下開亭舘，柰此千峰百嶂何。
逸少大書池上墨，少陵狂作醉時歌。
碧荷秋老香猶在，好月夜深明更多。
五老揖君天上笑，把杯相對酌金波。
南康县刘隠居
作者：戴復古
朝代：宋
体裁：五言律诗

秋风送纨扇，终日御瑶琴。祇可自为乐，不求人赏音。无心问轩冕，此地即山林。堪笑红尘客，飘零雪满簪。
南康县用东坡留题韵
作者：戴復古
朝代：宋

镜中双鬓已非鸦，身在江湖心在家。
道路飘零如柳絮，山川迤逦近梅花。
客行有债频沽酒，老怕无眠戒饮茶。
昨夜梦归沧海上，钓竿横插鴈边沙。
南康縣劉隠居
作者：戴復古
朝代：宋

秋風送紈扇，終日御瑶琴。
祇可自爲樂，不求人賞音。
無心問軒冕，此地即山林。
堪笑紅塵客，飄零雪滿簪。
南康縣用東坡留題韵
作者：戴復古
朝代：宋

鏡中雙鬢已非鴉，身在江湖心在家。
道路飄零如柳絮，山川迤邐近梅花。
客行有債頻沽酒，老怕無眠戒飲茶。
昨夜夢歸滄海上，釣竿橫插鴈邊沙。
南臺寺長老乃福州士人陳其姓語及光拙庵遭際寺乃石頭和尚道場
作者：戴復古
朝代：宋

元龍湖海士，參得石頭禪。
卓筆翻千偈，住山今十年。
安心一丘壑，過眼幾雲烟。
莫笑拙庵拙，聲名動九天。
南豐縣南臺包敏道趙伯成同遊
作者：戴復古
朝代：宋

笑傲南臺上，東風吹鬢絲。
眼明花在處，春好雨晴時。
樓閣多臨水，溪山可賦詩。
留連無盡意，故遣酒行遲。
卢申之正字小酌
作者：戴復古
朝代：宋

清境无尘杂，覊怀向此开。
主人有风度，和我不尘埃。
倚竹评诗句，拈花泛酒杯。
出门见明月，客去又招回。
卢申之正字得春郊牧养图二本有楼攻媿先生题诗且征予作·其一
作者：戴復古
朝代：宋

竹弓鸣，鴈鸭惊。
飞来别浦无人境，春风不摇杨柳影。
长颈纷纷占作家，半游波面半眠沙。
或行或立或如舞，或隻或双或群聚。
饮啄浮沉多态度，物情闲暇世忘机。
分明一片太古时，巧僞不作民熙熙。
卢申之正字得春郊牧养图二本有楼攻愧先生题诗且徵予作·其二
作者：戴復古
朝代：宋

我之居，元在野，平生惯识牛羊者。今见蒲江出此图，半日不知渠是画。一犍当前转头立，一犍度浦毛犹湿。中有一苍骑以牧，𦍩羜相随数十足。殿后两枚黄觳觫，分明如活下前坡。路转南山春草多，耳根只欠牧儿歌。
去年訪曾幼卿通判携歌舞者同游鳳山僕有歌舞不容人不醉樽前方見董嬌嬈之句今歲到鳳山又闢西隅築堤種柳新作數亭且欲建藏書閣後堂佳麗皆屏去之矣僕嘉其志又有數語併錄之·其一
作者：戴復古
朝代：宋

一丘一壑自逍遥，莫怪山人索價高。
是處園林可行樂，同來賓客不須招。
臨風桃李花狼藉，照水樓臺影動摇。
歌舞不容人不醉，樽前方見董嬌嬈。
去年訪曾幼卿通判携歌舞者同游鳳山僕有歌舞不容人不醉樽前方見董嬌嬈之句今歲到鳳山又闢西隅築堤種柳新作數亭且欲建藏書閣後堂佳麗皆屏去之矣僕嘉其志又有數語併錄之·其二
作者：戴復古
朝代：宋

別駕常懷物外心，黄金屢費買山林。
後堂不肯著歌舞，高閣唯思貯古今。
幾處亭臺新結束，一春風雨阻登臨。
野夫昨日閑乘興，著屐尋詩到柳陰。
去年访曾幼卿通判携歌舞者同游凤山仆有歌舞不容人不醉樽前方见董娇娆之句今岁到凤山又闢西隅筑堤种柳新作数亭且欲建藏书阁后堂佳丽皆屏去之矣仆嘉其志又有数语併录之·其二
作者：戴復古
朝代：宋

别驾常怀物外心，黄金屡费买山林。
后堂不肯着歌舞，高阁唯思贮古今。
几处亭台新结束，一春风雨阻登临。
野夫昨日闲乘兴，着屐寻诗到柳阴。
又送行二首·其一
作者：戴復古
朝代：宋
体裁：五言律诗

荏苒岁云暮，雪霜天正寒。取程毋太急，御下放教宽。朝夕去家远，关山行路难。边头办功业，恐不在儒冠。
又送行二首·其一
作者：戴復古
朝代：宋

荏苒歲云暮，雪霜天正寒。
取程毋太急，御下放教寬。
朝夕去家遠，關山行路難。
邊頭辦功業，恐不在儒冠。
又送行二首·其二
作者：戴復古
朝代：宋

荆門在何許，鄂渚小躊躇。
宿處好看劍，客中宜讀書。
交遊天作合，江漢景何如。
窗戶半天上，南樓好寓居。
又送行二首·其二
作者：戴復古
朝代：宋
体裁：五言律诗

荆门在何许，鄂渚小踌躇。宿处好看剑，客中宜读书。交游天作合，江汉景何如。窗户半天上，南楼好寓居。
友人朱淵出示廷對策不顧忌諱讀之使人凜凜受淮東制置辟
作者：戴復古
朝代：宋

龍墀射策對明君，憂國忠言駭見聞。
皎皎一心如白日，寥寥千古再朱雲。
時危諸老皆求去，兵滿三邊未解紛。
要使文臣知武事，不妨王粲且從軍。
友人朱渊出示廷对策不顾忌讳读之使人凛凛受淮东制置辟
作者：戴復古
朝代：宋
体裁：七言律诗

龙墀射策对明君，忧国忠言骇见闻。皎皎一心如白日，寥寥千古再朱云。时危诸老皆求去，兵满三边未解纷。要使文臣知武事，不妨王粲且从军。
友松亭代松語
作者：戴復古
朝代：宋

從來巖壑守孤蹤，豈料移歸寶籞中。
幸在交游一人數，願勤培植百年功。
朱門縱有三千客，青眼毋忘十八公。
根本既深枝葉茂，相期直上碧霄中。
友松亭代松语
作者：戴復古
朝代：宋
体裁：七言律诗

从来岩壑守孤踪，岂料移归宝籞中。幸在交游一人数，愿勤培植百年功。朱门纵有三千客，青眼毋忘十八公。根本既深枝叶茂，相期直上碧霄中。
口号送椰心簟刘使君
作者：戴復古
朝代：宋

适有椰心席，慇。
懃持赠君。
来从三屿国，织作五花文。
凉暖宜冬夏，清光隔垢氛。
桃笙与蕲簟，优劣迥然分。
口號送椰心簟劉使君
作者：戴復古
朝代：宋

適有椰心席，慇。
懃持贈君。
來從三嶼國，織作五花文。
凉暖宜冬夏，清光隔垢氛。
桃笙與蘄簟，優劣迥然分。
古田县行览呈刘无竞
作者：戴復古
朝代：宋
体裁：七言律诗

客游花县自逍遥，百里风光在两桥。语出桑阴鸠妇喜，身穿麦秀雉雏娇。青山一任云来去，绿水多为风动摇。上下相安长官好，野亭闲坐听民谣。
古田縣行覽呈劉無競
作者：戴復古
朝代：宋

客游花縣自逍遥，百里風光在兩橋。
語出桑陰鳩婦喜，身穿麥秀雉雛嬌。
青山一任雲來去，綠水多爲風動摇。
上下相安長官好，野亭閑坐聽民謠。
句·其一
作者：戴復古
朝代：宋
体裁：句

槎牙老树得春早，摘索好枝和雪攀。
句·其一
作者：戴復古
朝代：宋

槎牙老樹得春早，摘索好枝和雪攀。
句·其三
作者：戴復古
朝代：宋

就中一种芙蓉别，只恐鹅黄学道粧。
句·其三
作者：戴復古
朝代：宋

就中一種芙蓉別，只恐鵝黄學道粧。
句·其二
作者：戴復古
朝代：宋
体裁：句

每遇花时人竞取，祇愁斫尽春风枝。
句·其二
作者：戴復古
朝代：宋

每遇花時人競取，祇愁斫盡春風枝。
句·其四
作者：戴復古
朝代：宋

詩骨梅花瘦，歸心江水流。
句·其四
作者：戴復古
朝代：宋

诗骨梅花瘦，归心江水流。
史賢良入蜀有錦江詩卷陳誼甚高
作者：戴復古
朝代：宋

學道世情薄，論交誼氣深。
謾懷三獻玉，肯受四知金。
萬里銅梁道，千篇錦水吟。
一芹供匕筯，聊寓野人心。
史贤良入蜀有锦江诗卷陈谊甚高
作者：戴復古
朝代：宋

学道世情薄，论交谊气深。
谩怀三献玉，肯受四知金。
万里铜梁道，千篇锦水吟。
一芹供匕筯，聊寓野人心。
叶宗裔为令叔求竹山诗·其一
作者：戴復古
朝代：宋

爱竹旧称王子猷，今君异世等风流。
山中便是清凉国，门下合封潇洒侯。
有此一堂真可隠，不妨诸侄与同游。
吟边想像参差绿，许我携琴一到不。
叶宗裔为令叔求竹山诗·其二
作者：戴復古
朝代：宋

一景分明似渭川，竹山堂好以人贤。
兰亭价为羲之重，岘首名因叔子传。
紫翠数峰长在眼，琅玕万箇欲参天。
老夫身堕尘埃底，遥挹清风亦洒然。
吉州堆勝樓謝景周司理居其上
作者：戴復古
朝代：宋

半天輪奐獨嵬峩，遥望青原瞰碧螺。
納納乾坤森萬象，重重洲渚繞層波。
詩情雅與江山合，酒興偏於故舊多。
靴笏縛君難放浪，樽前狂客自高歌。
吉州堆胜楼谢景周司理居其上
作者：戴復古
朝代：宋

半天轮奂独嵬峩，遥望青原瞰碧螺。
纳纳干坤森万象，重重洲渚绕层波。
诗情雅与江山合，酒兴偏于故旧多。
靴笏缚君难放浪，樽前狂客自高歌。
吉州李伯高会判送盐蠘子鱼比海味之珍者未免为鲈鱼动归兴
作者：戴復古
朝代：宋
体裁：七言律诗

每思乡味必流涎，一物何能到我前。怒奋两螯眸烱烱，饱吞三印腹便便。形模突出盐池底，风味横生海峤边。合为莼鲈动归兴，久抛东浦钓鱼船。
吉州李伯高會判送鹽蠘子魚比海味之珍者未免爲鱸魚動歸興
作者：戴復古
朝代：宋

每思鄉味必流涎，一物何能到我前。
怒奮兩螯眸烱烱，飽吞三印腹便便。
形模突出鹽池底，風味橫生海嶠邊。
合爲蓴鱸動歸興，久拋東浦釣魚船。
同安子順訪茅庵道人鳳凰麒麟不可見道人語也
作者：戴復古
朝代：宋

道者日高卧，清風隔世塵。
鳳麟不可見，猿鳥自相親。
山木輪囷古，茶花冷淡春。
草荒門外路，常怕有來人。
同安子顺访茅庵道人凤凰麒麟不可见道人语也
作者：戴復古
朝代：宋
体裁：五言律诗

道者日高卧，清风隔世尘。凤麟不可见，猿鸟自相亲。山木轮囷古，茶花冷淡春。草荒门外路，常怕有来人。
同曾景建金陵登覽
作者：戴復古
朝代：宋

興廢從誰問，雲烟過眼空。
吁嗟六朝事，想像半山翁。
百景饒君詠，三杯許我同。
登臨無限意，多在夕陽中。
同曾景建金陵登览
作者：戴復古
朝代：宋
体裁：五言律诗

兴废从谁问，云烟过眼空。吁嗟六朝事，想像半山翁。百景饶君咏，三杯许我同。登临无限意，多在夕阳中。
同蕲州上官节推登光州增胜楼
作者：戴復古
朝代：宋
体裁：七言绝句

增胜楼中共倚栏，平原渺渺接青山。夕阳明处人烟少，胡马曾来闯五关。
同蘄州上官節推登光州增勝樓
作者：戴復古
朝代：宋

增勝樓中共倚欄，平原渺渺接青山。
夕陽明處人烟少，胡馬曾來闖五關。
同赵鼎臣游黄甫真人清虚庵
作者：戴復古
朝代：宋

昨闻曹两府，河上遇游仙。
驻跸钱塘后，结庵庐阜边。
焚香观御帖，洗盏酌神泉。
鴈足传书日，伤心已百年。
同趙鼎臣游黄甫真人清虛庵
作者：戴復古
朝代：宋

昨聞曹兩府，河上遇游仙。
駐蹕錢塘後，結庵廬阜邊。
焚香觀御帖，洗盞酌神泉。
鴈足傳書日，傷心已百年。
同郑子野访王隠居
作者：戴復古
朝代：宋
体裁：七言律诗

联骑来寻失马翁，相期投宿此山中。一庭花影三更月，万壑松声半夜风。共把酒杯眠不得，剧谈世事恨无穷。明朝莫使儿童见，倘有江船吾欲东。
同鄭子野訪王隠居
作者：戴復古
朝代：宋

聯騎來尋失馬翁，相期投宿此山中。
一庭花影三更月，萬壑松聲半夜風。
共把酒杯眠不得，劇談世事恨無窮。
明朝莫使兒童見，倘有江船吾欲東。
君玉同訪豈潛飲間君度曼卿不約而至鶴方換翎羽出舞于桂花之下不可無語
作者：戴復古
朝代：宋

秋來常日雨，雨霽忽秋深。
鶴換一身雪，花開滿樹金。
三杯動情性，一笑付園林。
莫怪先歸去，衰翁薄疾侵。
君玉同访岂潜饮间君度曼卿不约而至鹤方换翎羽出舞于桂花之下不可无语
作者：戴復古
朝代：宋
体裁：五言律诗

秋来常日雨，雨霁忽秋深。鹤换一身雪，花开满树金。三杯动情性，一笑付园林。莫怪先归去，衰翁薄疾侵。
吳子似
作者：戴復古
朝代：宋

載酒櫻桃熟，隈亭柳樹陰。
青山去人遠，黄鳥話春深。
薄俗非吾道，虛名愧此心。
休言今不古，又恐不如今。
吳子似提幹九高亭小景
作者：戴復古
朝代：宋

前日作詩題大概，亭前小景亦堪題。
綠楊樹下茅三架，白水田頭菜兩畦。
似酒新鵝初泛浦，如孩黄犢試牽犁。
十分野趣關心事，到此令人憶剡溪。
吳門訪舊夫侍郎有藏春園
作者：戴復古
朝代：宋

去此十三秋，重來雪滿頭。
鏡顔加老醜，詩骨带窮愁。
鳥語新晴樹，人尋舊倚樓。
藏春門下客，一半落山丘。
吴子似
作者：戴復古
朝代：宋
体裁：五言律诗

载酒樱桃熟，隈亭柳树阴。青山去人远，黄鸟话春深。薄俗非吾道，虚名愧此心。休言今不古，又恐不如今。
吴子似提干九高亭小景
作者：戴復古
朝代：宋
体裁：七言律诗

前日作诗题大概，亭前小景亦堪题。绿杨树下茅三架，白水田头菜两畦。似酒新鹅初泛浦，如孩黄犊试牵犁。十分野趣关心事，到此令人忆剡溪。
吴门访旧夫侍郎有藏春园
作者：戴復古
朝代：宋
体裁：五言律诗

去此十三秋，重来雪满头。镜颜加老丑，诗骨带穷愁。鸟语新晴树，人寻旧倚楼。藏春门下客，一半落山丘。
吾乡陈万卿儒者能医见宜春赵守盛称其医药之妙着本草折衷可传
作者：戴復古
朝代：宋

本草有折衷，儒医功用深。
何须九折臂，费尽一生心。
药物辨真僞，方书通古今。
有时能起虢，一剂直千金。
吾族两派而下吾之一派衰落殆尽诸孙一两人而已其势不绝如线彼之一派富盛一日出门有感
作者：戴復古
朝代：宋
体裁：五言律诗

门外长河水，有时鸣不平。河边古樟树，亦各有枯荣。人事关时数，春风莫世情。贤哉沧海月，夜夜一般明。
吾族兩派而下吾之一派衰落殆盡諸孫一兩人而已其勢不絕如綫彼之一派富盛一日出門有感
作者：戴復古
朝代：宋

門外長河水，有時鳴不平。
河邊古樟樹，亦各有枯榮。
人事關時數，春風莫世情。
賢哉滄海月，夜夜一般明。
吾鄉陳萬卿儒者能醫見宜春趙守盛稱其醫藥之妙著本草折衷可傳
作者：戴復古
朝代：宋

本草有折衷，儒醫功用深。
何須九折臂，費盡一生心。
藥物辨真僞，方書通古今。
有時能起虢，一劑直千金。
呈姚显叔奉亲送死极孝
作者：戴復古
朝代：宋

鴈去多年缺寄音，扁舟无復到山阴。
卧牛岗上经过少，下马陵前感慨深。
细读文公千字诔，足知孝子一生心。
无才为作招魂些，自有悲风宰树吟。
呈姚顯叔奉親送死極孝
作者：戴復古
朝代：宋

鴈去多年缺寄音，扁舟無復到山陰。
卧牛崗上經過少，下馬陵前感慨深。
細讀文公千字誄，足知孝子一生心。
無才爲作招魂些，自有悲風宰樹吟。
呈赵园令
作者：戴復古
朝代：宋

翠云屏嶂碧瑶池，万象前陈属指挥。
彷佛神仙居处好，寻常宾客到来稀。
荷花香裏浑无暑，棋子声中却有机。
别院笙歌促君去，野夫自步月明归。
呈趙園令
作者：戴復古
朝代：宋

翠雲屏嶂碧瑶池，萬象前陳屬指揮。
彷彿神仙居處好，尋常賓客到來稀。
荷花香裏渾無暑，棋子聲中却有機。
別院笙歌促君去，野夫自步月明歸。
周子益年八十赴殿·其一
作者：戴復古
朝代：宋

七尺渔竿八十翁，钓丝轻袅荻花风。
功名未遂英雄老，人道磻溪即箇中。
周子益年八十赴殿·其一
作者：戴復古
朝代：宋

七尺漁竿八十翁，釣絲輕裊荻花風。
功名未遂英雄老，人道磻溪即箇中。
周子益年八十赴殿·其二
作者：戴復古
朝代：宋

抛却渔村老钓竿，手遮西日上长安。
青衫着了寻归路，莫过羊裘七里滩。
周子益年八十赴殿·其二
作者：戴復古
朝代：宋

拋却漁村老釣竿，手遮西日上長安。
青衫著了尋歸路，莫過羊裘七里灘。
和山谷上东坡古风二首见一朝士今取一篇
作者：戴復古
朝代：宋

自鬻非奇货，强鸣非好声。
法当老山林，松根断茯苓。
朅来长安道，霜鬓迫衰龄。
穷吟无知音，祇觉太瘦生。
公诗妙一世，风雅见根蔕。
比兴千万篇，已作不朽计。
穷达虽不同，嗜好乃相似。
和山谷上東坡古風二首見一朝士今取一篇
作者：戴復古
朝代：宋

自鬻非奇貨，强鳴非好聲。
法當老山林，松根斷茯苓。
朅來長安道，霜鬢迫衰齡。
窮吟無知音，祇覺太瘦生。
公詩妙一世，風雅見根蔕。
比興千萬篇，已作不朽計。
窮達雖不同，嗜好迺相似。
和郑润甫提举见寄·其一
作者：戴復古
朝代：宋
体裁：古风

出门欲求仁，取友必胜己。寥寥云海乡，所幸有君尔。胸蟠三万卷，智先三十里。相与定诗盟，谁能执牛耳。
和郑润甫提举见寄·其二
作者：戴復古
朝代：宋

长身如病鹤，吟苦如蟋蟀。
顾此顦顇姿，痴生年八秩。
举世皆好竽，老夫方鼓瑟。
梅花莫笑人，茅檐炙朝日。
和鄭潤甫提舉見寄·其一
作者：戴復古
朝代：宋

出門欲求仁，取友必勝己。
寥寥雲海鄉，所幸有君爾。
胸蟠三萬卷，智先三十里。
相與定詩盟，誰能執牛耳。
和鄭潤甫提舉見寄·其二
作者：戴復古
朝代：宋

長身如病鶴，吟苦如蟋蟀。
顧此顦顇姿，癡生年八秩。
舉世皆好竽，老夫方鼓瑟。
梅花莫笑人，茅簷炙朝日。
和韶州許使君令子送別之韵
作者：戴復古
朝代：宋

詩瘦吾非沈隠侯，五窮相值結爲讐。
方愁度嶺無相識，却喜聞韶到此州。
世道從來三不合，客行何止七宜休。
故人知我平生事，肯笑蘇秦著弊裘。
和韶州许使君令子送别之韵
作者：戴復古
朝代：宋

诗瘦吾非沈隠侯，五穷相值结为讐。
方愁度岭无相识，却喜闻韶到此州。
世道从来三不合，客行何止七宜休。
故人知我平生事，肯笑苏秦着弊裘。
和高与权
作者：戴復古
朝代：宋

相逢休说昧平生，高适能诗久擅名。
欲课荒芜来入社，羞将老丑对倾城。
近来客裏仍多病，强向花前举一觥。
乐极自伤头白早，罇前知我孟云卿。
和高常簿暮春
作者：戴復古
朝代：宋

世变日以薄，无从见雍熙。
闭门读古书，聊以道自怡。
桃李春盎盎，风雨秋凄凄。
于春何足喜，于秋何用悲。
人生一世间，所忌立志卑。
终身有不遇，千载皆明时。
我生无所解，肥遯沧海沂。
一朝遇名胜，朽腐生光辉。
敛衽赞明德，非公谁与归。
和高常簿暮春
作者：戴復古
朝代：宋

世變日以薄，無從見雍熙。
閉門讀古書，聊以道自怡。
桃李春盎盎，風雨秋凄凄。
於春何足喜，於秋何用悲。
人生一世間，所忌立志卑。
終身有不遇，千載皆明時。
我生無所解，肥遯滄海沂。
一朝遇名勝，朽腐生光輝。
歛衽贊明德，非公誰與歸。
和高與權
作者：戴復古
朝代：宋

相逢休說昧平生，高適能詩久擅名。
欲課荒蕪來入社，羞將老醜對傾城。
近來客裏仍多病，强向花前舉一觥。
樂極自傷頭白早，罇前知我孟雲卿。
咏梅投所知
作者：戴復古
朝代：宋
体裁：七言律诗

洁白无瑕美不娇，烱如珠玉粲林皋。独开残腊与时背，奄胜众芳其格高。欲启月宫休种桂，如何仙苑却栽桃。不将品质分优劣，痛饮花前读楚骚。
哭涧泉韩仲止二首·其一
作者：戴復古
朝代：宋

雅志不同俗，休官二十年。
隠居溪上宅，清酌涧中泉。
慷慨伤时事，凄凉绝笔篇。
三篇遣稿在，当并史书传。
哭涧泉韩仲止二首·其二
作者：戴復古
朝代：宋
体裁：五言律诗

忍贫长傲世，风节似君稀。死后女方嫁，峡中儿未归。门人集诗藁，故卒服麻衣。涧上梅花发，吟魂何处飞。
哭澗泉韓仲止二首·其一
作者：戴復古
朝代：宋

雅志不同俗，休官二十年。
隠居溪上宅，清酌澗中泉。
慷慨傷時事，凄凉絕筆篇。
三篇遣稿在，當並史書傳。
哭澗泉韓仲止二首·其二
作者：戴復古
朝代：宋

忍貧長傲世，風節似君稀。
死後女方嫁，峽中兒未歸。
門人集詩藁，故卒服麻衣。
澗上梅花發，吟魂何處飛。
哭赵紫芝
作者：戴復古
朝代：宋
体裁：五言律诗

呜呼赵紫芝，其命止于斯。东晋时人物，晚唐家数诗。瘦因吟思苦，穷为宦情痴。忆在藏春圃，花边细话时。
哭趙紫芝
作者：戴復古
朝代：宋

嗚呼趙紫芝，其命止於斯。
東晉時人物，晚唐家數詩。
瘦因吟思苦，窮爲宦情癡。
憶在藏春圃，花邊細話時。
喜梅雨既晴
作者：戴復古
朝代：宋

屋角鳴禽弄好音，樓頭夏木綠陰陰。
鑷空白髮愁根在，熟盡黄梅雨意深。
苔榻有泥妨客坐，稻田足水慰農心。
老夫已作豐年想，鼓腹思爲擊壤吟。
喜梅雨既晴
作者：戴復古
朝代：宋

屋角鸣禽弄好音，楼头夏木绿阴阴。
镊空白髮愁根在，熟尽黄梅雨意深。
苔榻有泥妨客坐，稻田足水慰农心。
老夫已作丰年想，鼓腹思为击壤吟。
喜聞平峒寇
作者：戴復古
朝代：宋

峒寇都平了，官軍奏凱歌。
千山通道路，一雨洗干戈。
天地和風轉，江湖春水多。
蜀中無近報，西賊定如何。
喜闻平峒寇
作者：戴復古
朝代：宋
体裁：五言律诗

峒寇都平了，官军奏凯歌。千山通道路，一雨洗干戈。天地和风转，江湖春水多。蜀中无近报，西贼定如何。
嘉定甲戌孟秋二十有七日起居舍人兼直学士院真德秀上殿直前奏边事不顾忌讳一疏万言援引古今铺陈方略忠谊感激辞章浩瀚诚有补于国家天台戴復古获见此疏伏读再三窃有所感敬效白乐天体以纪其事录于野史
作者：戴復古
朝代：宋

禁城鷄唱金门开，起居舍人携疏来。
榻前一奏一万字，历历写出忠义怀。
顿首惶恐臣昧死，越录敢言天下事。
百年河洛行胡朔，恨满东南天一角。
夷甫诸人责未酬，志士愁眠剑锋落。
天意未回事难举，乡来一试成千误。
犬羊频岁自相屠，盛衰大抵由天数。
昨臣衔命出疆时，自期有去必无归。
屈膝穹庐当愤死，天相孤忠半道回。
金山之下长江水，击檝中流书壮志。
东风吹上妙高台，畧望江淮见形势。
形势从来祇如此，几年待得天时至。
朝廷为计保万全，往往忘却前朝耻。
臣今未暇论规恢，胡虏已亡何虑哉。
中原旷地无人管，政恐英雄生草莱。
北方苦饥民骨立，万一东来窃吾粟。
边头诸州无铁壁，借问谁能备仓卒。
请朝廷厉精兵，择良将。
办多多，策上上。
更选人材，老练通达。
分守要衝，讲明方畧。
一贤可作万里城，一人可当百万兵。
坐令国势九鼎重，所頼君心一点明。
长笺奏彻龙颜悦，继言臣愚进此说。
言虽甚鄙用甚切，宸断必行天下福，勿谓儒生论迂阔。
臣之肝胆与人别，读书岂为文章设。
王师若出定中原，玉堂敢草平羌策。
嘉定甲戌孟秋二十有七日起居舍人兼直學士院真德秀上殿直前奏邊事不顧忌諱一疏萬言援引古今鋪陳方略忠誼感激辭章浩瀚誠有補於國家天台戴復古獲見此疏伏讀再三竊有所感敬效白樂天體以紀其事錄于野史
作者：戴復古
朝代：宋

禁城鷄唱金門開，起居舍人携疏來。
榻前一奏一萬字，歷歷寫出忠義懷。
頓首惶恐臣昧死，越錄敢言天下事。
百年河洛行胡朔，恨滿東南天一角。
夷甫諸人責未酬，志士愁眠劍鋒落。
天意未回事難舉，鄉來一試成千誤。
犬羊頻歲自相屠，盛衰大抵由天數。
昨臣銜命出疆時，自期有去必無歸。
屈膝穹廬當憤死，天相孤忠半道回。
金山之下長江水，擊檝中流書壯志。
東風吹上妙高臺，畧望江淮見形勢。
形勢從來祇如此，幾年待得天時至。
朝廷爲計保萬全，往往忘却前朝耻。
臣今未暇論規恢，胡虜已亡何慮哉。
中原曠地無人管，政恐英雄生草萊。
北方苦饑民骨立，萬一東來竊吾粟。
邊頭諸州無鐵壁，借問誰能備倉卒。
請朝廷厲精兵，擇良將。
辦多多，策上上。
更選人材，老練通達。
分守要衝，講明方畧。
一賢可作萬里城，一人可當百萬兵。
坐令國勢九鼎重，所頼君心一點明。
長牋奏徹龍顔悅，繼言臣愚進此說。
言雖甚鄙用甚切，宸斷必行天下福，勿謂儒生論迂闊。
臣之肝膽與人別，讀書豈爲文章設。
王師若出定中原，玉堂敢草平羌策。
嘉熙己亥大旱荒庚子夏麥熟·其一
作者：戴復古
朝代：宋

四野蕭條甚，百年無此荒。
早禾遭夏旱，晚稻被蟲傷。
富室無儲粟，農家已絕糧。
逢人相告語，生理尚茫茫。
嘉熙己亥大旱荒庚子夏麥熟·其三
作者：戴復古
朝代：宋

餓喙偏生事，空言不療饑。
誰知歲豐歉，實係國安危。
世變到極處，人心無藉時。
客來談盜賊，相對各愁眉。
嘉熙己亥大旱荒庚子夏麥熟·其二
作者：戴復古
朝代：宋

旱潦併爲虐，三農哭歲饑。
當秋穀價貴，出廣米船稀。
救死知吾拙，謀生恐計非。
固窮君子事，辦采北山薇。
嘉熙己亥大旱荒庚子夏麥熟·其五
作者：戴復古
朝代：宋

瀕海數十里，饑民及萬家。
雨多憂壞麥，春好忍看花。
鑿淺疏田水，占晴視晚霞。
老農如鬼瘦，不住作生涯。
嘉熙己亥大旱荒庚子夏麥熟·其六
作者：戴復古
朝代：宋

積雨喜新霽，山禽亦好音。
白雲開曠野，紅日照高林。
歉歲地惜寶，惠民天用心。
君看大麥熟，顆顆是黄金。
嘉熙己亥大旱荒庚子夏麥熟·其四
作者：戴復古
朝代：宋

瑣瑣饑年事，駸駸穀價高。
人將委溝壑，誰肯發倉厫。
涸沼魚枯死，荒村犬餓號。
與人同一飽，安得米千艘。
嘉熙己亥大旱荒庚子夏麦熟·其一
作者：戴復古
朝代：宋
体裁：五言律诗

四野萧条甚，百年无此荒。早禾遭夏旱，晚稻被虫伤。富室无储粟，农家已绝粮。逢人相告语，生理尚茫茫。
嘉熙己亥大旱荒庚子夏麦熟·其三
作者：戴復古
朝代：宋
体裁：五言律诗

饿喙偏生事，空言不疗饥。谁知岁丰歉，实系国安危。世变到极处，人心无藉时。客来谈盗贼，相对各愁眉。
嘉熙己亥大旱荒庚子夏麦熟·其二
作者：戴復古
朝代：宋

旱潦併为虐，三农哭岁饥。
当秋谷价贵，出广米船稀。
救死知吾拙，谋生恐计非。
固穷君子事，办采北山薇。
嘉熙己亥大旱荒庚子夏麦熟·其五
作者：戴復古
朝代：宋
体裁：五言律诗

濒海数十里，饥民及万家。雨多忧坏麦，春好忍看花。凿浅疏田水，占晴视晚霞。老农如鬼瘦，不住作生涯。
嘉熙己亥大旱荒庚子夏麦熟·其六
作者：戴復古
朝代：宋
体裁：五言律诗

积雨喜新霁，山禽亦好音。白云开旷野，红日照高林。歉岁地惜宝，惠民天用心。君看大麦熟，颗颗是黄金。
嘉熙己亥大旱荒庚子夏麦熟·其四
作者：戴復古
朝代：宋

琐琐饥年事，骎骎谷价高。
人将委沟壑，谁肯发仓厫。
涸沼鱼枯死，荒村犬饿号。
与人同一饱，安得米千艘。
嚴儀卿約李友山高與權酌別
作者：戴復古
朝代：宋

江天慘澹日凄凉，木未經霜葉未黄。
今日樓頭一杯酒，明朝行客在誰鄉。
因風再寄南昌故人兼簡王帥子文·其一
作者：戴復古
朝代：宋

寄聲黄與宋，書去望書還。
別後交情在，年來世路艱。
吾思蹈東海，君合隠西山。
詩卷勤收拾，留名天地間。
因風再寄南昌故人兼簡王帥子文·其二
作者：戴復古
朝代：宋

江湖歸亦好，朋友恨相疎。
倏作三年別，纔通一紙書。
詩盟誰是主，世道正愁予。
若見王都督，煩君問起居。
因风再寄南昌故人兼简王帅子文·其一
作者：戴復古
朝代：宋

寄声黄与宋，书去望书还。
别后交情在，年来世路艰。
吾思蹈东海，君合隠西山。
诗卷勤收拾，留名天地间。
因风再寄南昌故人兼简王帅子文·其二
作者：戴復古
朝代：宋

江湖归亦好，朋友恨相疎。
倏作三年别，纔通一纸书。
诗盟谁是主，世道正愁予。
若见王都督，烦君问起居。
塗中見人家賣酒
作者：戴復古
朝代：宋

連歲遭饑饉，人無糴米錢。
今秋好行路，到處說豐年。
村酒新篘濁，溪魚出網鮮。
黄花留客醉，况近竹林邊。
壬寅岁旦景明子渊君玉携酒与诗为寿次韵
作者：戴復古
朝代：宋

舍我白甆椀，把君金屈巵。
判为元日醉，共赋早春诗。
冰泮鱼龙起，花开蜂蝶知。
为子扶病脚，頼有古藤枝。
壬寅歲旦景明子淵君玉携酒與詩爲壽次韵
作者：戴復古
朝代：宋

捨我白甆椀，把君金屈巵。
判爲元日醉，共賦早春詩。
冰泮魚龍起，花開蜂蝶知。
爲子扶病脚，頼有古藤枝。
壬寅除夜
作者：戴復古
朝代：宋
体裁：五言律诗

今夕知何夕，满堂灯烛光。杜陵分岁了，贾岛祭诗忙。横笛梅花老，传杯柏叶香。明朝贺元日，政恐雨相妨。
壬寅除夜
作者：戴復古
朝代：宋

今夕知何夕，滿堂燈燭光。
杜陵分歲了，賈島祭詩忙。
橫笛梅花老，傳杯柏葉香。
明朝賀元日，政恐雨相妨。
处世
作者：戴復古
朝代：宋

风波境界立身难，处世规模要放宽。
万事尽从忙裏错，一心须向静中安。
路当平处经行稳，人有常情耐久看。
直到始终无悔吝，旁生枝叶便多端。
夏日从子渊侄借茉莉一盆
作者：戴復古
朝代：宋
体裁：五言律诗

举眼惊如许，衰怀强自安。爱凉临水坐，遣病借花看。物物同天地，人人各肺肝。从来泾与渭，混作一流难。
夏日從子淵姪借茉莉一盆
作者：戴復古
朝代：宋

舉眼驚如許，衰懷强自安。
愛凉臨水坐，遣病借花看。
物物同天地，人人各肺肝。
從來涇與渭，混作一流難。
夏日續題
作者：戴復古
朝代：宋

海近朝曦赫，山明宿霧消。
紫雲縈碧落，白鷺點青苗。
避暑軒亭爽，凭虛眼界遥。
時來一登眺，初不待招邀。
夏日续题
作者：戴復古
朝代：宋
体裁：五言律诗

海近朝曦赫，山明宿雾消。紫云萦碧落，白鹭点青苗。避暑轩亭爽，凭虚眼界遥。时来一登眺，初不待招邀。
夏日雨后登楼
作者：戴復古
朝代：宋

夏日不苦热，病躯能少康。
数峰楼上景，六月雨余凉。
今古两虚器，干坤百戏场。
人生如寄尔，聊以醉为乡。
夏日雨後登樓
作者：戴復古
朝代：宋

夏日不苦熱，病軀能少康。
數峰樓上景，六月雨餘凉。
今古兩虛器，乾坤百戲場。
人生如寄爾，聊以醉爲鄉。
夜吟呈赵东岩
作者：戴復古
朝代：宋

汲井漱残酒，行吟到夜分。
一轩清似洗，万籁寂无闻。
风送迎秋雨，天收翳月云。
鷄鸣庭户白，人事又纷纷。
夜吟呈趙東巖
作者：戴復古
朝代：宋

汲井漱殘酒，行吟到夜分。
一軒清似洗，萬籟寂無聞。
風送迎秋雨，天收翳月雲。
鷄鳴庭戶白，人事又紛紛。
夜宿田家
作者：戴復古
朝代：宋

簦笠相随走路岐，一春不换旧征衣。
雨行山崦黄泥坂，夜扣田家白板扉。
身在乱蛙声裏睡，心从化蝶梦中归。
乡书十寄九不达，天北天南鴈自飞。
夜宿田家
作者：戴復古
朝代：宋

簦笠相隨走路岐，一春不換舊征衣。
雨行山崦黄泥坂，夜扣田家白板扉。
身在亂蛙聲裏睡，心從化蝶夢中歸。
鄉書十寄九不達，天北天南鴈自飛。
夢中亦役役
作者：戴復古
朝代：宋

半夜群動息，五更百夢殘。
天鷄啼一聲，萬枕不遑安。
一日一百刻，能得幾刻閒。
當其閒睡時，作夢更多端。
窮者夢富貴，達者夢神仙。
夢中亦役役，人生良鮮歡。
夢中題林逢吉軒壁覺來全篇可讀天明忘了落句
作者：戴復古
朝代：宋

囂塵不到眼，瀟灑似僧家。
風月三千首，圖書四十車。
綠垂當戶柳，紅映隔牆花。
好讀天台賦，登樓詠落霞。
夢與趙用父王子文陳叔方相會甚款
作者：戴復古
朝代：宋

鼎足當州縣，別來音問稀。
故人俱顯達，吾道亦光輝。
三鳳夢中見，孤鴻天外飛。
應憐江海客，白首未成歸。
大江西上曲·念奴嬌
作者：戴復古
朝代：宋

大江西去，鬱孤臺八境，人間圖畫。地湧千峰搖翠浪，兩派玉虹如瀉。彈壓江山，品題風月，四海今王謝。風流人物，如公一世雄也。一片憂國丹心，彈絲吹笛，未必能陶寫。西北風塵方澒洞，宰相閒歸綠野。月斧爭鳴，風斤運巧，不用修亭榭。紫樞黃閣，要公整頓天下。
大热五首·其一
作者：戴復古
朝代：宋
体裁：古风

天地一大窑，阳炭烹六月。万物此陶镕，人何怨炎热。君看百谷秋，亦自暑中结。田水沸如汤，背汗湿如泼。农夫方夏耘，安坐吾敢食。
大热五首·其四
作者：戴復古
朝代：宋

吾家老茅屋，破漏尚可住。
门前五巨樟，枝叶龙蛇舞。
半空隔天日，六月不知暑。
西照坐东偏，南熏开北户。
胡为舍是居，受此炮炙苦。
大热五首其三
作者：戴復古
朝代：宋
体裁：古风

大渴遇甘井，汲多井欲竭。入喉化为汗，不救胸中热。吾闻三危露，迥与众水别。其色莹琉璃，其冷胜冰雪。安得一杯来，为我解此渴。
大热五首其二
作者：戴復古
朝代：宋
体裁：古风

左手遮赤日，右手招清风。挥汗不能已，扇笠竞要功。南山龙吐云，腾腾满虚空。一雨变清凉，万物随疏通。向人无德色，大哉造化工。
大热五首其五
作者：戴復古
朝代：宋
体裁：古风

天嗔吾面白，晒作铁色深。天能黑我面，岂能黑我心。我心有冰雪，不受暑气侵。推去北窗枕，思鼓南风琴。千古叫虞舜，遗我以好音。
大熱五首·其一
作者：戴復古
朝代：宋

天地一大窯，陽炭烹六月。
萬物此陶鎔，人何怨炎熱。
君看百穀秋，亦自暑中結。
田水沸如湯，背汗濕如潑。
農夫方夏耘，安坐吾敢食。
大熱五首·其三
作者：戴復古
朝代：宋

大渴遇甘井，汲多井欲竭。
入喉化爲汗，不救胸中熱。
吾聞三危露，迥與衆水別。
其色瑩琉璃，其冷勝冰雪。
安得一杯來，爲我解此渴。
大熱五首·其二
作者：戴復古
朝代：宋

左手遮赤日，右手招清風。
揮汗不能已，扇笠競要功。
南山龍吐雲，騰騰滿虛空。
一雨變清凉，萬物隨疏通。
向人無德色，大哉造化工。
大熱五首·其五
作者：戴復古
朝代：宋

天嗔吾面白，晒作鐵色深。
天能黑我面，豈能黑我心。
我心有冰雪，不受暑氣侵。
推去北窗枕，思鼓南風琴。
千古叫虞舜，遺我以好音。
大熱五首·其四
作者：戴復古
朝代：宋

吾家老茅屋，破漏尚可住。
門前五巨樟，枝葉龍蛇舞。
半空隔天日，六月不知暑。
西照坐東偏，南薰開北戶。
胡爲捨是居，受此炮炙苦。
大龍湫
作者：戴復古
朝代：宋

百丈雲巖上，神龍噀水飛。
四時作風雨，萬斛瀉珠璣。
不可形容處，無窮造化機。
非他瀑布比，對此欲忘歸。
大龙湫
作者：戴復古
朝代：宋
体裁：五言律诗

百丈云岩上，神龙噀水飞。四时作风雨，万斛泻珠玑。不可形容处，无穷造化机。非他瀑布比，对此欲忘归。
天竺訪明上座
作者：戴復古
朝代：宋

顧影良堪笑，胡爲八尺長。
蒼顔抗塵土，餓喙說興亡。
竹雨先秋爽，松風生夜凉。
愛尋湖上寺，留宿贊公房。
天竺访明上座
作者：戴復古
朝代：宋
体裁：五言律诗

顾影良堪笑，胡为八尺长。苍颜抗尘土，饿喙说兴亡。竹雨先秋爽，松风生夜凉。爱寻湖上寺，留宿赞公房。
太湖县雪中简段子克知县
作者：戴復古
朝代：宋

腊雪随风下，蹇馿行路难。
匆匆投邸舍，草草共杯盘。
喜见丰年瑞，浑忘昨夜寒。
儿童不解事，却作柳花看。
太湖縣雪中簡段子克知縣
作者：戴復古
朝代：宋

臘雪隨風下，蹇馿行路難。
匆匆投邸舍，草草共杯盤。
喜見豐年瑞，渾忘昨夜寒。
兒童不解事，却作柳花看。
姪孫亦龍作亭于小山之上□余以野亭名之得詩五首·其一
作者：戴復古
朝代：宋

平地變丘壑，安排若自然。
爲山移白石，鑿沼貯清泉。
栗里有松竹，蘭亭無管絃。
軒裳非我事，在野不妨賢。
姪孫亦龍作亭于小山之上□余以野亭名之得詩五首·其三
作者：戴復古
朝代：宋

詩禮家聲重，田園活計饒。
自甘爲野客，不願仕王朝。
時爲花開眼，誰因米折腰。
此心安出處，何日不逍遥。
姪孫亦龍作亭于小山之上□余以野亭名之得詩五首·其二
作者：戴復古
朝代：宋

蔡外有餘地，登臨作此亭。
心如喬木古，眼共遠山清。
社酒誰同醉，村歌自可聽。
有時來夜坐，收拾讀書螢。
姪孫亦龍作亭于小山之上□余以野亭名之得詩五首·其五
作者：戴復古
朝代：宋

田間四五月，此景看來稀。
翼翼青苗上，雙雙白鳥飛。
茅茨林下住，簑笠雨中歸。
拍岸瓜藤水，不須憂歲饑。
姪孫亦龍作亭于小山之上□余以野亭名之得詩五首·其四
作者：戴復古
朝代：宋

勿謂此亭水，巋然氣不群。
靜中觀變化，閑處立功勳。
水細通巖竇，亭高壓海雲。
隠居行素志，不負聖明君。
姪孫仲晦亦龍和前詩甚佳其家有林塘之勝兄弟和睦日以奉親爲樂用此韵以美之
作者：戴復古
朝代：宋

有母身長健，無營家自豐。
林塘孝子宅，詩禮古人風。
壠畝秋成後，弟兄和氣中。
時聞有佳話，常欲訪王戎。
姪孫子淵新居落成二首·其一
作者：戴復古
朝代：宋

結屋鄰蒼海，開門面翠屏。
堂前萱草綠，壽母鬢絲青。
禮樂陳罇俎，詩書立戶庭。
一時勤卜築，百世享康寧。
姪孫子淵新居落成二首·其二
作者：戴復古
朝代：宋

一區揚子宅，中有讀書堂。
早覺儒風好，兼看野趣長。
籓籬带花竹，里巷接農桑。
安得茅三架，爲鄰住汝傍。
姪孫子直家有西閣吾有東樓相望秋來景物佳甚
作者：戴復古
朝代：宋

逼仄人間世，思從造物游。
君方倚西閣，吾亦上東樓。
挹彼千峰秀，森然萬象秋。
相看成二老，更有幾年留。
姪孫昺以東野農歌一編來細讀足以起予七言有汲水灌花私雨露臨池疊石幻溪山草欺蘭瘦能香否杏笑梅殘柰俗何似此兩聯皆自出新意自可傳世然言語之工又未足多其體格純正氣象和平爲可喜余非諛言自有識者因題其卷末以歸之
作者：戴復古
朝代：宋

吾宗有東野，詩律頗留心。
不學晚唐體，曾聞大雅音。
霜空孤鶴唳，雲洞老龍吟。
群噪無才思，昏鴉自滿林。
姪孫景文多女賀其得雄
作者：戴復古
朝代：宋

陰極一陽轉，君家氣數回。
試看庭竹上，新有鳳雛來。
端的傳書種，分明是福胎。
三朝食牛氣，端不類嬰孩。
姪淑遠游不得書
作者：戴復古
朝代：宋

客夢江湖遠，窮居骨肉離。
尺書無寄處，中夜不眠時。
念爾衣裘薄，滿懷風露悲。
狂游斷消息，深負竹林期。
婕妤詞
作者：戴復古
朝代：宋

紈扇六月時，似妾君恩重。
避暑南薰殿，清風隨扇動。
妾時侍君王，常得沾餘凉。
秋風颯庭樹，團團無用處。
妾亦寵顧衰，栖栖度朝暮。
扇爲無情物，用捨不知恤。
妾有深宮怨，無情不如扇。
婕妤词
作者：戴復古
朝代：宋

纨扇六月时，似妾君恩重。
避暑南熏殿，清风随扇动。
妾时侍君王，常得沾余凉。
秋风飒庭树，团团无用处。
妾亦宠顾衰，栖栖度朝暮。
扇为无情物，用舍不知恤。
妾有深宫怨，无情不如扇。
子淵送牡丹
作者：戴復古
朝代：宋

有酒何孤我，因花賦惱公。
可憐秋鬢白，羞見牡丹紅。
海上盟鷗客，人間失馬翁。
不知衰病後，禁得幾春風。
子渊送牡丹
作者：戴復古
朝代：宋
体裁：五言律诗

有酒何孤我，因花赋恼公。可怜秋鬓白，羞见牡丹红。海上盟鸥客，人间失马翁。不知衰病后，禁得几春风。
孙季蕃死诸朝士葬之于西湖之上
作者：戴復古
朝代：宋
体裁：五言律诗

卜宅西湖上，花翁死亦荣。诙谐老方朔，旷达醉渊明。风月生前梦，歌诗身后名。风流不可见，肠断玉箫声。
孫季蕃死諸朝士葬之於西湖之上
作者：戴復古
朝代：宋

卜宅西湖上，花翁死亦榮。
詼諧老方朔，曠達醉淵明。
風月生前夢，歌詩身後名。
風流不可見，腸斷玉簫聲。
宁乡道上遇张伯声
作者：戴復古
朝代：宋

山禽调舌待春咔，江雨收声开晓晴。
偶遇故人同杖履，梅花树下一诗成。
安丰倅李华被旨监军入闽讨贼华身督诸将先破贼巢穴所乡辄胜招捕使之成功监军之力居多守汀州四年民頼以安有应变压难之才仆游汀邵间实知其详为赋二首·其二
作者：戴復古
朝代：宋

英雄疎畧书生腐，守调如公天下无。
眼底纷纷付谈笑，胸中事事有规模。
从他要路争驰毂，独坐偏州再剖符。
平寇功成在谁手，乱山深处问樵夫。
安豐倅李華被旨監軍入閩討賊華身督諸將先破賊巢穴所鄉輒勝招捕使之成功監軍之力居多守汀州四年民頼以安有應變壓難之才僕遊汀邵間實知其詳爲賦二首·其一
作者：戴復古
朝代：宋

三年壯士起淮濆，賈勇從公定七閩。
在昔猩鼯中夜嘯，而今桃李萬山春。
臨危性命輕如葉，破敵機鋒妙若神。
自此南人不知反，使君還亦是天人。
安豐倅李華被旨監軍入閩討賊華身督諸將先破賊巢穴所鄉輒勝招捕使之成功監軍之力居多守汀州四年民頼以安有應變壓難之才僕遊汀邵間實知其詳爲賦二首·其二
作者：戴復古
朝代：宋

英雄疎畧書生腐，守調如公天下無。
眼底紛紛付談笑，胸中事事有規模。
從他要路爭馳轂，獨坐偏州再剖符。
平寇功成在誰手，亂山深處問樵夫。
定王台
作者：戴復古
朝代：宋
体裁：七言绝句

长沙米换长安土，筑此崔嵬寄远观。客子登台千载后，倚栏亦欲望长安。
定王臺
作者：戴復古
朝代：宋

長沙米換長安土，築此崔嵬寄遠觀。
客子登臺千載後，倚欄亦欲望長安。
宜春东湖呈赵使君
作者：戴復古
朝代：宋
体裁：五言律诗

东园有佳趣，五马共登临。介石见古意，月台延赏心。虽然近城郭，元不远山林。能使一州润，秀江秋水深。
宜春東湖呈趙使君
作者：戴復古
朝代：宋

東園有佳趣，五馬共登臨。
介石見古意，月臺延賞心。
雖然近城郭，元不遠山林。
能使一州潤，秀江秋水深。
宝觉僧房
作者：戴復古
朝代：宋
体裁：七言绝句

溪近泉声在枕边，月移梅影到窗前。水沈烟冷灯花落，半夜酒醒人不眠。
客中寄家书併简季道侄
作者：戴復古
朝代：宋

东隠三年别，西风一纸书。
逢人相问讯，念我独勤渠。
游子司吾土，先人有弊庐。
欲归归未得，妻子定何如。
客中寄家書併簡季道姪
作者：戴復古
朝代：宋

東隠三年別，西風一紙書。
逢人相問訊，念我獨勤渠。
游子司吾土，先人有弊廬。
欲歸歸未得，妻子定何如。
客中岁晚呈何宏甫
作者：戴復古
朝代：宋
体裁：五言律诗

岁事费料理，三杯意适然。与其愁度日，曷若醉忘年。桑落冬前酒，梅花雪后天。不知身是客，多谢主人贤。
客中歲晚呈何宏甫
作者：戴復古
朝代：宋

歲事費料理，三杯意適然。
與其愁度日，曷若醉忘年。
桑落冬前酒，梅花雪後天。
不知身是客，多謝主人賢。
客中秋晚
作者：戴復古
朝代：宋

榴花纔放客辞家，客裏因循见菊花。
独坐西楼对风雨，天寒犹自着轻纱。
客中秋晚
作者：戴復古
朝代：宋

榴花纔放客辭家，客裏因循見菊花。
獨坐西樓對風雨，天寒猶自著輕紗。
客游
作者：戴復古
朝代：宋

不能鬰鬰窟中藏，大笑出門游四方。
與世周旋持酒盞，觀人勝敗坐碁坊。
倒餐甘蔗入佳境，晝著錦衣歸故鄉。
此志十年猶未遂，倚樓心事楚天長。
客游
作者：戴復古
朝代：宋

不能鬰鬰窟中藏，大笑出门游四方。
与世周旋持酒盏，观人胜败坐碁坊。
倒餐甘蔗入佳境，昼着锦衣归故乡。
此志十年犹未遂，倚楼心事楚天长。
客自邵武來言王野使君平寇·其一
作者：戴復古
朝代：宋

聞說賊來日，君能判死生。
扁舟載母去，倚劍到天明。
百姓各逃命，四旁無援兵。
王尊豈非勇，獨自守孤城。
客自邵武來言王野使君平寇·其二
作者：戴復古
朝代：宋

太守自監軍，片膽大如身。
立馬斬數賊，犒軍捐萬緡。
威行千里外，手活一城民。
孰謂書生怯，書生中有人。
客自邵武来言王野使君平寇·其一
作者：戴復古
朝代：宋
体裁：五言律诗

闻说贼来日，君能判死生。扁舟载母去，倚剑到天明。百姓各逃命，四旁无援兵。王尊岂非勇，独自守孤城。
客自邵武来言王野使君平寇·其二
作者：戴復古
朝代：宋
体裁：五言律诗

太守自监军，片胆大如身。立马斩数贼，犒军捐万缗。威行千里外，手活一城民。孰谓书生怯，书生中有人。
客行河水东
作者：戴復古
朝代：宋
体裁：古风

客行河水东，客行河水西。客行河水南，客行河水北。行行无已时，朱颜变老色。至人栖一方，庭户罗八极。保心如止水，不受万物役。有道肥其躯，故能适所息。
客行河水東
作者：戴復古
朝代：宋

客行河水東，客行河水西。
客行河水南，客行河水北。
行行無已時，朱顔變老色。
至人棲一方，庭戶羅八極。
保心如止水，不受萬物役。
有道肥其軀，故能適所息。
家中作
作者：戴復古
朝代：宋

四海飄零似落花，十年秋鬢带霜華。
歸無駟馬空題柱，敝盡貂裘忙到家。
觸目半成愁境界，安心旋辦老生涯。
可憐持蟹持杯手，小圃携鋤學種瓜。
家中作
作者：戴復古
朝代：宋
体裁：七言律诗

四海飘零似落花，十年秋鬓带霜华。归无驷马空题柱，敝尽貂裘忙到家。触目半成愁境界，安心旋办老生涯。可怜持蟹持杯手，小圃携锄学种瓜。
家居復有江湖之兴
作者：戴復古
朝代：宋
体裁：七言律诗

寒儒家舍只寻常，破纸窗边折竹床。接物罕逢人可语，寻春多被雨相妨。庭垂竹叶因思酒，室有兰花不炷香。到底闭门非我事，白鸥心性五湖傍。
家居復有江湖之興
作者：戴復古
朝代：宋

寒儒家舍只尋常，破紙窗邊折竹床。
接物罕逢人可語，尋春多被雨相妨。
庭垂竹葉因思酒，室有蘭花不炷香。
到底閉門非我事，白鷗心性五湖傍。
宿农家
作者：戴復古
朝代：宋

宿此屋头阁，瓦窗通月明。夜深鸜鹆噪，人静桔槔声。村落有古意，田园关客情。儒衣成底事，所得是虚名。
宿农家
作者：戴復古
朝代：宋
体裁：五言律诗

门巷规模古，田园气味长。小桃红破萼，大麦绿衔芒。稚犬迎来客，归牛带夕阳。儒衣愧飘泊，相就说农桑。
宿農家
作者：戴復古
朝代：宋

宿此屋頭閣，瓦窗通月明。
夜深鸜鵒噪，人靜桔槔聲。
村落有古意，田園關客情。
儒衣成底事，所得是虛名。
宿農家
作者：戴復古
朝代：宋

門巷規模古，田園氣味長。
小桃紅破萼，大麥綠銜芒。
稚犬迎來客，歸牛带夕陽。
儒衣愧飄泊，相就說農桑。
寄上赵南仲枢密·其一
作者：戴復古
朝代：宋
体裁：七言绝句

贵为公相不如归，一夕飘然去不知。乐在五湖风月底，扁舟载酒对西施。
寄上赵南仲枢密·其二
作者：戴復古
朝代：宋
体裁：七言绝句

能为明哲保身谋，富贵功名总罢休。早向急流中勇退，归来闲伴赤松游。
寄上趙南仲樞密·其一
作者：戴復古
朝代：宋

貴爲公相不如歸，一夕飄然去不知。
樂在五湖風月底，扁舟載酒對西施。
寄上趙南仲樞密·其二
作者：戴復古
朝代：宋

能爲明哲保身謀，富貴功名總罷休。
早向急流中勇退，歸來閑伴赤松游。
寄兴·其一
作者：戴復古
朝代：宋
体裁：五言绝句

长愿如人意，一生无别离。妾当年少日，花似半开时。
寄兴·其二
作者：戴復古
朝代：宋
体裁：五言绝句

黄金无足色，白璧有微瑕。求人不求备，妾愿老君家。
寄刘潜夫
作者：戴復古
朝代：宋

八斗文章用有余，数车声誉满江湖。
今年好献南郊赋，幕府文章有暇无。
寄劉潜夫
作者：戴復古
朝代：宋

八斗文章用有餘，數車聲譽滿江湖。
今年好獻南郊賦，幕府文章有暇無。
寄南昌故人黄存之宋謙甫二首·其一
作者：戴復古
朝代：宋

謙甫多才思，存之重誼襟。
一書愁話別，千里夢相尋。
南浦扁舟上，東湖萬柳陰。
舊時行樂處，何事不關心。
寄南昌故人黄存之宋謙甫二首·其二
作者：戴復古
朝代：宋

久客歸來後，家如舊日貧。
青山何處隠，白髮也愁人。
畎畝一生事，乾坤百病身。
時無嵇呂駕，相憶莫相親。
寄南昌故人黄存之宋谦甫二首·其一
作者：戴復古
朝代：宋
体裁：五言律诗

谦甫多才思，存之重谊襟。一书愁话别，千里梦相寻。南浦扁舟上，东湖万柳阴。旧时行乐处，何事不关心。
寄南昌故人黄存之宋谦甫二首·其二
作者：戴復古
朝代：宋

久客归来后，家如旧日贫。
青山何处隠，白髮也愁人。
畎亩一生事，干坤百病身。
时无嵇吕驾，相忆莫相亲。
寄后村刘潜夫·其一
作者：戴復古
朝代：宋

朝廷不召李功甫，翰苑不着刘潜夫。天下文章无用处，奎星夜夜照江湖。
寄后村刘潜夫·其三
作者：戴復古
朝代：宋
体裁：七言绝句

客游仙里见君时，拥絮庵中共说诗。别后故人知我否，年几八十病支离。
寄后村刘潜夫·其二
作者：戴復古
朝代：宋
体裁：七言绝句

拥节持麾泽在民，仰看台阁笑无人。刘蕡一策传千古，何假君王赐出身。
寄吳明輔秘丞·其一
作者：戴復古
朝代：宋

吾鄉幸有吳夫子，星斗網羅文字胸。
百鳥收聲聽鳴鳳，千山落木秀孤松。
旁通滄海江山水，高壓雲城帢幘峰。
每見一斑三歎息，白頭未得奉從容。
寄吳明輔秘丞·其二
作者：戴復古
朝代：宋

七十七翁猶眼明，三台星畔見奎星。
文章有氣吞餘子，議論無差本六經。
愧我不能攀逸駕，得君自足振頹齡。
玉溪常與荆溪接，分得餘波到石屏。
寄吴明辅秘丞·其一
作者：戴復古
朝代：宋
体裁：七言律诗

吾乡幸有吴夫子，星斗网罗文字胸。百鸟收声听鸣凤，千山落木秀孤松。旁通沧海江山水，高压云城帢帻峰。每见一斑三叹息，白头未得奉从容。
寄吴明辅秘丞·其二
作者：戴復古
朝代：宋

七十七翁犹眼明，三台星畔见奎星。
文章有气吞余子，议论无差本六经。
愧我不能攀逸驾，得君自足振颓龄。
玉溪常与荆溪接，分得余波到石屏。
寄吴明辅秘丞安丰倅李华被旨监军入闽讨贼华身督诸将先破贼巢穴所乡辄胜招捕使之成功监军之力居多守汀州四年民赖以安有应变压难之才仆游汀邵间实知其详为赋二首·其一
作者：戴復古
朝代：宋
体裁：七言律诗

三年壮士起淮濆，贾勇从公定七闽。在昔猩鼯中夜啸，而今桃李万山春。临危性命轻如叶，破敌机锋妙若神。自此南人不知反，使君还亦是天人。
寄報恩長老恭率翁
作者：戴復古
朝代：宋

報恩千楹歸一炬，佛也不能逃劫數。
寶坊化作瓦礫場，堪笑月庭來又去。
率翁修造鳳樓手，第一能將無作有。
神工作舍鬼築牆，鞭笞木石能飛走。
風斤月斧日紛然，行看華屋突兀在眼前。
好留一室舘狂客，早晚來參文字禪。
寄姚楚州·其一
作者：戴復古
朝代：宋

人材当世用，缓急敢辞难。
身挟天威重，名惊贼胆寒。
临机一着妙，入境众心安。
闻已诛元恶，仍须问祸端。
寄姚楚州·其一
作者：戴復古
朝代：宋

人材當世用，緩急敢辭難。
身挾天威重，名驚賊膽寒。
臨機一著妙，入境衆心安。
聞已誅元惡，仍須問禍端。
寄姚楚州·其二
作者：戴復古
朝代：宋

庸将几误国，流民亦弄兵。
康时仗豪杰，了事是功名。
车马长淮路，貔貅细柳营。
山阳还旧观，併使虏尘清。
寄姚楚州·其二
作者：戴復古
朝代：宋

庸將幾誤國，流民亦弄兵。
康時仗豪傑，了事是功名。
車馬長淮路，貔貅細柳營。
山陽還舊觀，併使虜塵清。
寄寻梅
作者：戴復古
朝代：宋

寄声说与寻梅者，不在山边即水涯。
又恐好枝为雪压，或生幽处被云遮。
蜂黄涂额半含蕊，鹤膝翘空疎带花。
此是寻梅端的处，折来须付与诗家。
寄尋梅
作者：戴復古
朝代：宋

寄聲說與尋梅者，不在山邊即水涯。
又恐好枝爲雪壓，或生幽處被雲遮。
蜂黄塗額半含蕊，鶴膝翹空疎带花。
此是尋梅端的處，折來須付與詩家。
寄山台赵庶可二首·其一
作者：戴復古
朝代：宋
体裁：五言律诗

天族文章士，会稽山水州。地灵钟秀异，人物信风流。要自用卿法，如何与妇谋。功名须早计，莫为海云留。
寄山台赵庶可二首·其二
作者：戴復古
朝代：宋
体裁：五言律诗

顷上山台谒，临行辱赠诗。相思寸心在，莫讶尺书迟。好月登楼夜，清秋落木时。见君花萼集，梦到谢公池。
寄山臺趙庶可二首·其一
作者：戴復古
朝代：宋

天族文章士，會稽山水州。
地靈鍾秀異，人物信風流。
要自用卿法，如何與婦謀。
功名須早計，莫爲海雲留。
寄山臺趙庶可二首·其二
作者：戴復古
朝代：宋

頃上山臺謁，臨行辱贈詩。
相思寸心在，莫訝尺書遲。
好月登樓夜，清秋落木時。
見君花萼集，夢到謝公池。
寄广西漕陈鲁叟诰院
作者：戴復古
朝代：宋

回首元龙百尺楼，一时诗酒记同游。
好山历历在人眼，流水滔滔任客舟。
归鴈欲从何处去，落花恨不为春留。
锦囊佳句无人问，自别君来白尽头。
寄廣西漕陳魯叟誥院
作者：戴復古
朝代：宋

回首元龍百尺樓，一時詩酒記同遊。
好山歷歷在人眼，流水滔滔任客舟。
歸鴈欲從何處去，落花恨不爲春留。
錦囊佳句無人問，自別君來白盡頭。
寄建康留守制使赵用父都丞侍郎·其一
作者：戴復古
朝代：宋
体裁：五言律诗

蛮貊闻名姓，当今有此人。片心天共广，一笑物为春。花满金陵路，风清玉塞尘。九重方简注，四海望经纶。
寄建康留守制使赵用父都丞侍郎·其二
作者：戴復古
朝代：宋
体裁：五言律诗

燕许文章笔，片言轻万金。先人十诗序，孝子一生心。入手方为宝，三年等到今。九泉应有望，取璧照山林。
寄建康留守制使趙用父都丞侍郎·其一
作者：戴復古
朝代：宋

蠻貊聞名姓，當今有此人。
片心天共廣，一笑物爲春。
花滿金陵路，風清玉塞塵。
九重方簡注，四海望經綸。
寄建康留守制使趙用父都丞侍郎·其二
作者：戴復古
朝代：宋

燕許文章筆，片言輕萬金。
先人十詩序，孝子一生心。
入手方爲寶，三年等到今。
九泉應有望，取璧照山林。
寄後村劉潜夫·其一
作者：戴復古
朝代：宋

朝廷不召李功甫，翰苑不著劉潜夫。
天下文章無用處，奎星夜夜照江湖。
寄後村劉潜夫·其三
作者：戴復古
朝代：宋

客游仙里見君時，擁絮庵中共說詩。
別後故人知我否，年幾八十病支離。
寄後村劉潜夫·其二
作者：戴復古
朝代：宋

擁節持麾澤在民，仰看臺閣笑無人。
劉蕡一策傳千古，何假君王賜出身。
寄復斋陈寺丞二首·其一
作者：戴復古
朝代：宋
体裁：七言律诗

岂说从来用处难，出乘五马看庐山。凤凰览德下千仞，虎豹憎人上九关。持论太高天动色，忧时未老鬓先斑。平生风节谁其似，汲黯朱云伯仲间。
寄復斋陈寺丞二首·其二
作者：戴復古
朝代：宋

长忆西湾繫小舟，野人曾伴使君游。
夜浮星子邀明月，雨对庐君说好秋。
坐拥红粧磨宝砚，醉歌赤壁写银鈎。
当时一段风流事，翻作相思一段愁。
寄復齋陳寺丞二首·其一
作者：戴復古
朝代：宋

豈說從來用處難，出乘五馬看廬山。
鳳凰覽德下千仞，虎豹憎人上九關。
持論太高天動色，憂時未老鬢先斑。
平生風節誰其似，汲黯朱雲伯仲間。
寄復齋陳寺丞二首·其二
作者：戴復古
朝代：宋

長憶西灣繫小舟，野人曾伴使君游。
夜浮星子邀明月，雨對廬君說好秋。
坐擁紅粧磨寶硯，醉歌赤壁寫銀鈎。
當時一段風流事，翻作相思一段愁。
寄抚州楼使君
作者：戴復古
朝代：宋

梦上江西江上船，行随五马五峰前。
临川太守贤无敌，攻媿先生学有传。
佳政可书循吏传，斯民共乐太平年。
不知拟岘台前景，公暇清吟得几篇。
寄报恩长老恭率翁
作者：戴復古
朝代：宋

报恩千楹归一炬，佛也不能逃劫数。
宝坊化作瓦砾场，堪笑月庭来又去。
率翁修造凤楼手，第一能将无作有。
神工作舍鬼筑墙，鞭笞木石能飞走。
风斤月斧日纷然，行看华屋突兀在眼前。
好留一室舘狂客，早晚来参文字禅。
寄撫州樓使君
作者：戴復古
朝代：宋

夢上江西江上船，行隨五馬五峰前。
臨川太守賢無敵，攻媿先生學有傳。
佳政可書循吏傳，斯民共樂太平年。
不知擬峴臺前景，公暇清吟得幾篇。
寄朱仲是兼佥
作者：戴復古
朝代：宋

光阴日夜催吾老，已作鷄皮鹤髮翁。
万事装成百年梦，五行注定一生穷。
残花但有凋零分，枯木难沾造化功。
若见黄堂烦寄语，何如停我雪楼中。
寄朱仲是兼僉
作者：戴復古
朝代：宋

光陰日夜催吾老，已作鷄皮鶴髮翁。
萬事裝成百年夢，五行注定一生窮。
殘花但有凋零分，枯木難沾造化功。
若見黄堂煩寄語，何如停我雪樓中。
寄栗斋巩仲至
作者：戴復古
朝代：宋
体裁：五言律诗

几度观朝报，差除不到君。山林自台阁，文字即功勋。吟苦孟东野，潜深杨子云。一官虽偃蹇，千载有知闻。
寄栗齋鞏仲至
作者：戴復古
朝代：宋

幾度觀朝報，差除不到君。
山林自臺閣，文字即功勳。
吟苦孟東野，潛深楊子雲。
一官雖偃蹇，千載有知聞。
寄梅屋赵季防县尉
作者：戴復古
朝代：宋

畴昔交游密，暌违岁月多。
石屏今老矣，梅屋病如何。
世路生荆棘，家山足薜萝。
共寻深处隠，此计莫蹉跎。
寄梅屋趙季防縣尉
作者：戴復古
朝代：宋

疇昔交游密，暌違歲月多。
石屏今老矣，梅屋病如何。
世路生荆棘，家山足薜蘿。
共尋深處隠，此計莫蹉跎。
寄永嘉太守赵茂实·其一
作者：戴復古
朝代：宋
体裁：五言律诗

龚黄古贤牧，政事见于今。疾恶风霜手，活人天地心。躬行循吏传，时作谢池吟。我欲依刘表，常忧老病侵。
寄永嘉太守赵茂实·其二
作者：戴復古
朝代：宋

身为吟诗瘦，家因好谊贫。
如何贤太守，不念可怜人。
橘井谁知处，桃源莫问津。
秋风吹白髮，沧海老垂纶。
寄永嘉太守趙茂實·其一
作者：戴復古
朝代：宋

龔黄古賢牧，政事見於今。
疾惡風霜手，活人天地心。
躬行循吏傳，時作謝池吟。
我欲依劉表，常憂老病侵。
寄永嘉太守趙茂實·其二
作者：戴復古
朝代：宋

身爲吟詩瘦，家因好誼貧。
如何賢太守，不念可憐人。
橘井誰知處，桃源莫問津。
秋風吹白髮，滄海老垂綸。
寄沈庄可
作者：戴復古
朝代：宋

无山可种菊，强号菊山人。
结得诸公好，吟成五字新。
红尘时在路，白髮未离贫。
吾辈浑如此，天公似不仁。
寄沈莊可
作者：戴復古
朝代：宋

無山可種菊，强號菊山人。
結得諸公好，吟成五字新。
紅塵時在路，白髮未離貧。
吾輩渾如此，天公似不仁。
寄清流王令君
作者：戴復古
朝代：宋

朴直存吾道，一心唯向公。
知非巧宦者，直有古人風。
行志非爲矯，潔身能固窮。
如何有廉吏，不入薦書中。
寄清流王令君
作者：戴復古
朝代：宋
体裁：五言律诗

朴直存吾道，一心唯向公。知非巧宦者，直有古人风。行志非为矫，洁身能固穷。如何有廉吏，不入荐书中。
寄湖州杨伯子监丞
作者：戴復古
朝代：宋
体裁：七言律诗

宛如公干卧漳滨，枕上穷吟过一春。遣病每怀诗眷属，访医因问药君臣。钻龟小卜占灾数，览镜羸形类别人。寄语霅川贤太守，新诗莫厌话愁频。
寄湖州楊伯子監丞
作者：戴復古
朝代：宋

宛如公幹卧漳濱，枕上窮吟過一春。
遣病每懷詩眷屬，訪醫因問藥君臣。
鑽龜小卜占災數，覽鏡羸形類別人。
寄語霅川賢太守，新詩莫厭話愁頻。
寄玉溪林逢吉六首·其一
作者：戴復古
朝代：宋

經年不見玉溪翁，百里江山萬里同。
無計相從話心曲，時揮一紙寄西風。
寄玉溪林逢吉六首·其一
作者：戴復古
朝代：宋
体裁：七言绝句

经年不见玉溪翁，百里江山万里同。无计相从话心曲，时挥一纸寄西风。
寄玉溪林逢吉六首·其三
作者：戴復古
朝代：宋
体裁：七言绝句

心腹相知会面稀，一春未有盍簪期。西窗风雨愁眠夜，梦到君家赋小诗。
寄玉溪林逢吉六首·其三
作者：戴復古
朝代：宋

心腹相知會面稀，一春未有盍簪期。
西窗風雨愁眠夜，夢到君家賦小詩。
寄玉溪林逢吉六首·其二
作者：戴復古
朝代：宋

問君那向城中住，頼有清風濯市塵。
門外數根楊柳樹，細看別作一家春。
寄玉溪林逢吉六首·其二
作者：戴復古
朝代：宋

问君那向城中住，頼有清风濯市尘。
门外数根杨柳树，细看别作一家春。
寄玉溪林逢吉六首·其五
作者：戴復古
朝代：宋
体裁：七言绝句

老夫时作白头吟，爨下焦桐孰赏音。敢望荆溪作诗跋，自惭弊帚享千金。
寄玉溪林逢吉六首·其五
作者：戴復古
朝代：宋

老夫時作白頭吟，爨下焦桐孰賞音。
敢望荆溪作詩跋，自慚弊帚享千金。
寄玉溪林逢吉六首·其六
作者：戴復古
朝代：宋
体裁：七言绝句

王建不能怜贾岛，吟边怀抱向谁开。扶病欲迎新太守，不知千骑几时来。
寄玉溪林逢吉六首·其六
作者：戴復古
朝代：宋

王建不能憐賈島，吟邊懷抱向誰開。
扶病欲迎新太守，不知千騎幾時來。
寄玉溪林逢吉六首·其四
作者：戴復古
朝代：宋
体裁：七言绝句

陋巷深深屋数椽，以文为业砚为田。一觞一饭常留客，知是君家内子贤。
寄玉溪林逢吉六首·其四
作者：戴復古
朝代：宋

陋巷深深屋數椽，以文爲業硯爲田。
一觴一飯常留客，知是君家內子賢。
寄章泉先生赵昌父
作者：戴復古
朝代：宋

灵凤鸣朝阳，神龙不泥蟠。
时兮不可为，昌父乃在山。
思君二十年，见君良独难。
时于邸报上，屡见得祠官。
祠官禄不多，一贫其柰何。
采芝亦可食，当作采芝歌。
近者李侍郎，直言遭逐去。
人皆笑其疎，君独有诗句。
君为山中人，世事安得闻。
入山恐未深，更入几重云。
寄章泉先生趙昌父
作者：戴復古
朝代：宋

靈鳳鳴朝陽，神龍不泥蟠。
時兮不可爲，昌父乃在山。
思君二十年，見君良獨難。
時於邸報上，屢見得祠官。
祠官祿不多，一貧其柰何。
采芝亦可食，當作采芝歌。
近者李侍郎，直言遭逐去。
人皆笑其疎，君獨有詩句。
君爲山中人，世事安得聞。
入山恐未深，更入幾重雲。
寄節齋陳叔方寺丞
作者：戴復古
朝代：宋

今時古君子，玉立衆人間。
再世黄叔度，三生元魯山。
把麾渾細事，憂國欲愁顔。
恨不頻相見，空書謾往還。
寄耒阳令严坦叔
作者：戴復古
朝代：宋
体裁：五言律诗

士元堂上坐，千载仰清规。百里宜民政，数篇怀古诗。江连杜甫墓，水落蔡伦池。公暇登临处，宁无忆我时。
寄耒陽令嚴坦叔
作者：戴復古
朝代：宋

士元堂上坐，千載仰清規。
百里宜民政，數篇懷古詩。
江連杜甫墓，水落蔡倫池。
公暇登臨處，寧無憶我時。
寄興·其一
作者：戴復古
朝代：宋

長願如人意，一生無別離。
妾當年少日，花似半開時。
寄興·其二
作者：戴復古
朝代：宋

黄金無足色，白璧有微瑕。
求人不求備，妾願老君家。
寄节斋陈叔方寺丞
作者：戴復古
朝代：宋
体裁：五言律诗

今时古君子，玉立众人间。再世黄叔度，三生元鲁山。把麾浑细事，忧国欲愁颜。恨不频相见，空书谩往还。
寄虚斋赵侍郎·其一
作者：戴復古
朝代：宋

老眼开还阖，愁怀醉不醒。
干坤多变故，人物晓天星。
药石匡时切，蓍龟见事灵。
得公十数辈，亦足壮朝廷。
寄虚斋赵侍郎·其二
作者：戴復古
朝代：宋

灾异天垂戒，安危事可知。试将黄雨证，请问白云司。对客论孤愤，伤时赋五噫。醉中忘万虑，安得酒如池。
寄虛齋趙侍郎·其一
作者：戴復古
朝代：宋

老眼開還闔，愁懷醉不醒。
乾坤多變故，人物曉天星。
藥石匡時切，蓍龜見事靈。
得公十數輩，亦足壯朝廷。
寄虛齋趙侍郎·其二
作者：戴復古
朝代：宋

災異天垂戒，安危事可知。
試將黄雨證，請問白雲司。
對客論孤憤，傷時賦五噫。
醉中忘萬慮，安得酒如池。
寄赵德行
作者：戴復古
朝代：宋
体裁：七言律诗

平生幸甚识诸公，未免归为田舍翁。诗稿敢求经御览，客身自笑坐天穷。肯将钓手遮西日，独耸吟肩诉北风。枉使西山有遗恨，不能置我玉堂中。
寄赵漳州话病
作者：戴復古
朝代：宋

听雨无聊頼，高眠独掩扉。
塞鸿书不到，海燕约同归。
吾道关通塞，人情有是非。
荆州相别后，王粲更谁依。
寄赵茂实大着二首·其一
作者：戴復古
朝代：宋

久坐图书府，方登着作庭。
人知才可敬，公以德为馨。
议论参诸老，文章本六经。
省中相别后，夜夜望奎星。
寄赵茂实大著二首·其二
作者：戴復古
朝代：宋
体裁：五言律诗

词臣工笔墨，亦足致功勋。细草平戎策，兼为谕蜀文。一言关治乱，千载有知闻。应笑垂纶叟，愁吟对海云。
寄赵鼎臣
作者：戴復古
朝代：宋

学如刘子政，不使校书天禄阁。
文如李太白，不使待诏金銮殿。
倚楼终日看庐山，赢得虚名闻九县。
才忌太高，心忌太清。
平平稳稳，为公为卿。
骐骥可覊，乃归帝闲。
麟凤莫驯，为瑞人间。
人间为瑞徒能好，骐骥可覊终远到。
岁寒心事几人知，手把梅花供一笑。
寄趙德行
作者：戴復古
朝代：宋

平生幸甚識諸公，未免歸爲田舍翁。
詩稿敢求經御覽，客身自笑坐天窮。
肯將釣手遮西日，獨聳吟肩訴北風。
枉使西山有遺恨，不能置我玉堂中。
寄趙漳州話病
作者：戴復古
朝代：宋

聽雨無聊頼，高眠獨掩扉。
塞鴻書不到，海燕約同歸。
吾道關通塞，人情有是非。
荆州相別後，王粲更誰依。
寄趙茂實大著二首·其一
作者：戴復古
朝代：宋

久坐圖書府，方登著作庭。
人知才可敬，公以德爲馨。
議論參諸老，文章本六經。
省中相別後，夜夜望奎星。
寄趙茂實大著二首·其二
作者：戴復古
朝代：宋

詞臣工筆墨，亦足致功勳。
細草平戎策，兼爲諭蜀文。
一言關治亂，千載有知聞。
應笑垂綸叟，愁吟對海雲。
寄趙鼎臣
作者：戴復古
朝代：宋

學如劉子政，不使校書天祿閣。
文如李太白，不使待詔金鑾殿。
倚樓終日看廬山，贏得虛名聞九縣。
才忌太高，心忌太清。
平平穩穩，爲公爲卿。
騏驥可覊，乃歸帝閑。
麟鳳莫馴，爲瑞人間。
人間爲瑞徒能好，騏驥可覊終遠到。
歲寒心事幾人知，手把梅花供一笑。
寄郑润甫提干
作者：戴復古
朝代：宋

吾乡有佳士，官小患才多。
文可登词苑，直宜居谏坡。
春风能活物，砥柱不随波。
客裏喜相遇，飘零柰我何。
寄鄭潤甫提幹
作者：戴復古
朝代：宋

吾鄉有佳士，官小患才多。
文可登詞苑，直宜居諫坡。
春風能活物，砥柱不隨波。
客裏喜相遇，飄零柰我何。
寄鎮江王子文總卿
作者：戴復古
朝代：宋

一代文章手，官如水樣清。
三軍皆飽德，諸將共談兵。
鐵甕橫天立，金山壓浪平。
北人向南望，□□月分明。
寄镇江王子文总卿
作者：戴復古
朝代：宋
体裁：五言律诗

一代文章手，官如水样清。三军皆饱德，诸将共谈兵。铁瓮横天立，金山压浪平。北人向南望，□□月分明。
寄韓仲止
作者：戴復古
朝代：宋

何以澗泉號，取其清又清。
天游一丘壑，孩視幾公卿。
杯舉即時酒，詩留後世名。
黄花秋意足，東望憶淵明。
寄韩仲止
作者：戴復古
朝代：宋
体裁：五言律诗

何以涧泉号，取其清又清。天游一丘壑，孩视几公卿。杯举即时酒，诗留后世名。黄花秋意足，东望忆渊明。
寄項宜甫兼簡韓右司
作者：戴復古
朝代：宋

匆匆不暇去相違，草草吟成送別詩。
千里江山客行遠，三秋風雨桂開遲。
安居但欲無公事，舉枉終須有直時。
若見右司煩寄語，世間公道要扶持。
寄项宜甫兼简韩右司
作者：戴復古
朝代：宋
体裁：七言律诗

匆匆不暇去相违，草草吟成送别诗。千里江山客行远，三秋风雨桂开迟。安居但欲无公事，举枉终须有直时。若见右司烦寄语，世间公道要扶持。
寧鄉道上遇張伯聲
作者：戴復古
朝代：宋

山禽調舌待春哢，江雨收聲開曉晴。
偶遇故人同杖履，梅花樹下一詩成。
寶覺僧房
作者：戴復古
朝代：宋

溪近泉聲在枕邊，月移梅影到窗前。
水沈煙冷燈花落，半夜酒醒人不眠。
小园
作者：戴復古
朝代：宋
体裁：五言律诗

小园春欲半，老子作儿嬉。政喜花开蚤，还愁客到迟。诗当得意处，酒到半酣时。蜂蝶来无数，无知却有知。
小園
作者：戴復古
朝代：宋

小園春欲半，老子作兒嬉。
政喜花開蚤，還愁客到遲。
詩當得意處，酒到半酣時。
蜂蝶來無數，無知却有知。
小孤山阻風因成小詩適舟中有浦城人寫寄真西山
作者：戴復古
朝代：宋

群山勢如奔，欲渡長江去。
孤峰拔地起，毅然能遏住。
屹立大江干，仍能障狂瀾。
人不知此山，有功天地間。
小孤山阻风因成小诗适舟中有浦城人写寄真西山
作者：戴復古
朝代：宋
体裁：古风

群山势如奔，欲渡长江去。孤峰拔地起，毅然能遏住。屹立大江干，仍能障狂澜。人不知此山，有功天地间。
小畦
作者：戴復古
朝代：宋
体裁：五言律诗

小畦寻丈许，凿壁置柴扉。雨后菜虫死，秋来花蝶稀。插篱新种菊，抱瓮已忘机。俗客忽相访，妨人洗布衣。
少算
作者：戴復古
朝代：宋

吾生落落果何为，世事纷纷无了期。
少算人皆嘲我拙，多求我却笑人痴。
庭花密密疎疎蕊，溪柳长长短短枝。
万事欲齐齐不得，天机政在不齐时。
少算
作者：戴復古
朝代：宋

吾生落落果何爲，世事紛紛無了期。
少算人皆嘲我拙，多求我却笑人癡。
庭花密密疎疎蕊，溪柳長長短短枝。
萬事欲齊齊不得，天機政在不齊時。
屏上怀黄伯高兄弟
作者：戴復古
朝代：宋

扁舟到溪上，移杖即行吟。问麦雨多少，探梅春浅深。古屏今日景，修竹旧时阴。畴昔同游者，遗踪何处寻。
屏上懷黄伯高兄弟
作者：戴復古
朝代：宋

扁舟到溪上，移杖即行吟。
問麥雨多少，探梅春淺深。
古屏今日景，脩竹舊時陰。
疇昔同游者，遺蹤何處尋。
山中即目二首·其一
作者：戴復古
朝代：宋

岩路穿黄落，人家隠翠微。
笼鷄为鸭抱，网犬逐鹑飞。
竹好堪延客，溪清欲浣衣。
禅扉在何许，僧笠戴云归。
山中即目二首·其一
作者：戴復古
朝代：宋

巖路穿黄落，人家隠翠微。
籠鷄爲鴨抱，網犬逐鶉飛。
竹好堪延客，溪清欲浣衣。
禪扉在何許，僧笠戴雲歸。
山中即目二首·其二
作者：戴復古
朝代：宋

茅屋七五聚，沙汀八九盘。
梯山畦麦秀，囊石障溪湍。
父老鷄豚社，儿童梨栗盘。
幽居有余乐，奔走愧儒冠。
山中即目二首·其二
作者：戴復古
朝代：宋

茅屋七五聚，沙汀八九磐。
梯山畦麥秀，囊石障溪湍。
父老鷄豚社，兒童梨栗盤。
幽居有餘樂，奔走愧儒冠。
山中夜归
作者：戴復古
朝代：宋
体裁：五言律诗

落尽一林月，山中夜半归。惊行群犬吠，破暗一萤飞。举我赤藤杖，敲君白板扉。兴来眠不得，吟到晓星稀。
山中夜歸
作者：戴復古
朝代：宋

落盡一林月，山中夜半歸。
驚行群犬吠，破暗一螢飛。
舉我赤藤杖，敲君白板扉。
興來眠不得，吟到曉星稀。
山中少憩
作者：戴復古
朝代：宋

地僻人稀到，山寒水欲冰。
聞鐘知有寺，見犬不逢僧。
斷壠森喬木，頹簷掛古藤。
斜陽照孤影，詩骨瘦崚嶒。
山中少憩
作者：戴復古
朝代：宋

地僻人稀到，山寒水欲冰。
闻钟知有寺，见犬不逢僧。
断壠森乔木，颓檐挂古藤。
斜阳照孤影，诗骨瘦崚嶒。
山中見梅
作者：戴復古
朝代：宋

踏破溪邊一徑苔，好山好竹少人來。
有梅花處惜無酒，三嗅清香當一杯。
山中見梅寄曾無疑
作者：戴復古
朝代：宋

香動寒山寂寞濱，直從空谷見佳人。
樹頭樹底參差雪，枝北枝南次第春。
有此瑰琦在巖壑，其他草樹亦精神。
移根上苑誰云晚，桃李依然在後陳。
山中见梅
作者：戴復古
朝代：宋
体裁：七言绝句

踏破溪边一径苔，好山好竹少人来。有梅花处惜无酒，三嗅清香当一杯。
山中见梅寄曾无疑
作者：戴復古
朝代：宋
体裁：七言律诗

香动寒山寂寞滨，直从空谷见佳人。树头树底参差雪，枝北枝南次第春。有此瑰琦在岩壑，其他草树亦精神。移根上苑谁云晚，桃李依然在后陈。
山村
作者：戴復古
朝代：宋

野水开冰出，山云带雨行。白鸥乘晓泛，黄犊试春耕。地僻民风古，年丰米价平。村居自萧洒，况有读书声。
山村
作者：戴復古
朝代：宋

野水開冰出，山雲带雨行。
白鷗乘曉泛，黄犢試春耕。
地僻民風古，年豐米價平。
村居自蕭洒，况有讀書聲。
山村
作者：戴復古
朝代：宋

野老幽居处，成吾一首诗。
桑枝碍行路，瓜蔓网疎篱。
牧去牛将犊，人来犬护儿。
生涯虽朴略，气象自熙熙。
山村
作者：戴復古
朝代：宋

野老幽居處，成吾一首詩。
桑枝礙行路，瓜蔓網疎籬。
牧去牛將犢，人來犬護兒。
生涯雖樸略，氣象自熙熙。
山村
作者：戴復古
朝代：宋
体裁：七言绝句

雨过山村六月凉，田田流水稻花香。松边一石平如榻，坐听风蝉送夕阳。
山村
作者：戴復古
朝代：宋

雨過山村六月凉，田田流水稻花香。
松邊一石平如榻，坐聽風蟬送夕陽。
山村·其一
作者：戴復古
朝代：宋

山崦誰家綠樹中，短牆半露石榴紅。
蕭然門巷無人到，三兩孫隨白髮翁。
山村·其一
作者：戴復古
朝代：宋

山崦谁家绿树中，短墙半露石榴红。
萧然门巷无人到，三两孙随白髮翁。
山村·其二
作者：戴復古
朝代：宋
体裁：七言绝句

万竹稍头云气生，四风吹雨又吹晴。题诗未了下山去，一路吟声杂水声。
山村·其二
作者：戴復古
朝代：宋

萬竹稍頭雲氣生，四風吹雨又吹晴。
題詩未了下山去，一路吟聲雜水聲。
山行
作者：戴復古
朝代：宋

度岭休骑马，临渊看网鱼。
木根高可坐，岩石细堪书。
谷鸟鸣相答，山云卷復舒。
儒衣人卖酒，疑是马相如。
山行
作者：戴復古
朝代：宋

度嶺休騎馬，臨淵看網魚。
木根高可坐，巖石細堪書。
谷鳥鳴相答，山雲卷復舒。
儒衣人賣酒，疑是馬相如。
山行遇秀痴翁
作者：戴復古
朝代：宋

新冬行乐赏新晴，几箇江湖旧友朋。
霜蟹得橙同臭味，梅花与菊作交承。
樽前尽是论文客，林下那逢好事僧。
机解到时言语别，李翶诗句入传灯。
山行遇秀癡翁
作者：戴復古
朝代：宋

新冬行樂賞新晴，幾箇江湖舊友朋。
霜蟹得橙同臭味，梅花與菊作交承。
樽前盡是論文客，林下那逢好事僧。
機解到時言語別，李翶詩句入傳燈。
岁旦族党会拜
作者：戴復古
朝代：宋
体裁：五言律诗

衣冠拜元日，樽俎对芳辰。上下二百位，尊卑五世人。排门乔木古，照水早梅春。寒事将消歇，风光又一新。
岁暮书怀寄林玉溪·其一
作者：戴復古
朝代：宋

吾年几八十，暮景不胜斜。老鹤犹能语，枯梅强作花。一心为死计，无意问生涯。有酒时相过，东隣八九家。
岁暮书怀寄林玉溪·其三
作者：戴復古
朝代：宋

衮衮日不暇，看看岁又徂。
一生赋茅屋，几度换桃符。
天肯容吾老，人皆笑我迂。
玉溪何所见，时復问诗癯。
岁暮书怀寄林玉溪·其二
作者：戴復古
朝代：宋

笑共梅花语，穷难与命争。
人皆居燠舘，我独堕寒坑。
假合非吾道，幽栖了此生。
门墙元自静，群小莫从横。
岁暮呈真翰林
作者：戴復古
朝代：宋
体裁：五言律诗

岁事朝朝迫，家书字字愁。频沽深巷酒，独倚异乡楼。诗骨梅花瘦，归心江水流。狂谋渺无际，忍看大刀头。
岳市胜业寺悦亭
作者：戴復古
朝代：宋

寻幽揽胜老犹勤，但觉吟身瘦几分。
凈洗一生尘上眼，细看七十二风云。
岳市胜业寺禹柏
作者：戴復古
朝代：宋

三千年老柏，怪怪復奇奇。
剖彼一枯腹，离为九折枝。
蟠根半生死，阅世几兴衰。
神禹所栽植，山灵常护持。
峡山二首·其一
作者：戴復古
朝代：宋
体裁：五言律诗

山近江如束，林深路欲迷。平沙印虎迹，绝壁听猿啼。绿水人谁钓，黄茅地可畦。幽居堪避世，何必武陵溪。
峡山二首·其二
作者：戴復古
朝代：宋
体裁：五言律诗

欲访飞来殿，维舟上峡山。有溪流屋下，无路入云间。犀解捐金索，猿能记玉环。无从旌往事，有地足跻攀。
峽山二首·其一
作者：戴復古
朝代：宋

山近江如束，林深路欲迷。
平沙印虎跡，絕壁聽猿啼。
綠水人誰釣，黄茅地可畦。
幽居堪避世，何必武陵溪。
峽山二首·其二
作者：戴復古
朝代：宋

欲訪飛來殿，維舟上峽山。
有溪流屋下，無路入雲間。
犀解捐金索，猿能記玉環。
無從旌往事，有地足躋攀。
嶽市勝業寺悅亭
作者：戴復古
朝代：宋

尋幽攬勝老猶勤，但覺吟身瘦幾分。
凈洗一生塵上眼，細看七十二風雲。
嶽市勝業寺禹柏
作者：戴復古
朝代：宋

三千年老柏，怪怪復奇奇。
剖彼一枯腹，離爲九折枝。
蟠根半生死，閲世幾興衰。
神禹所栽植，山靈常護持。
巾子山翠微閣
作者：戴復古
朝代：宋

雙峰直上與天參，僧共白雲棲一庵。
今古詩人吟不盡，好山無數在江南。
巾子山翠微阁
作者：戴復古
朝代：宋
体裁：七言绝句

双峰直上与天参，僧共白云栖一庵。今古诗人吟不尽，好山无数在江南。
市舶提举管仲登饮于万贡堂有诗
作者：戴復古
朝代：宋
体裁：古风

七十老翁头雪白，落在江湖卖诗册。平生知己管夷吾，得为万贡堂前客。嘲吟有罪遭天厄，谋归未办资身策。鸡林莫有买诗人，明日烦公问蕃舶。
市舶提舉管仲登飲于萬貢堂有詩
作者：戴復古
朝代：宋

七十老翁頭雪白，落在江湖賣詩冊。
平生知己管夷吾，得爲萬貢堂前客。
嘲吟有罪遭天厄，謀歸未辦資身策。
雞林莫有買詩人，明日煩公問蕃舶。
常宁县访许介之途中即景
作者：戴復古
朝代：宋

竹径入茅屋，松坡连菜畦。
深潴沤麻水，斜竖采桑梯。
区别隣家鸭，群分各线鷄。
行人来少憇，假道过东溪。
常寧縣訪許介之途中即景
作者：戴復古
朝代：宋

竹徑入茅屋，松坡連菜畦。
深潴漚麻水，斜豎采桑梯。
區別隣家鴨，群分各線鷄。
行人來少憇，假道過東溪。
平江呈毅夫侍郎
作者：戴復古
朝代：宋

龍墀射策三千字，未抵胸中十萬兵。
遠大無過爲將相，文章爭似立功名。
當今天下幾豪傑，獨數君家兩弟兄。
世事從橫人事左，未知何以措昇平。
平江呈毅夫侍郎
作者：戴復古
朝代：宋

龙墀射策三千字，未抵胸中十万兵。
远大无过为将相，文章争似立功名。
当今天下几豪杰，独数君家两弟兄。
世事从横人事左，未知何以措昇平。
广东漕李实夫四首·其一
作者：戴復古
朝代：宋

干坤虽广大，人物不能多。
议论还诸老，文章自一科。
从横负才畧，缓急任干戈。
不有济时杰，其如世事何。
广东漕李实夫四首·其三
作者：戴復古
朝代：宋

千里长城手，如何在广州。
共谈天下事，莫上斗南楼。
瘦露封侯骨，忠怀报国秋。
丁宁北来鴈，边信怕沉浮。
广东漕李实夫四首·其二
作者：戴復古
朝代：宋
体裁：五言律诗

志士规模远，非时展布难。莫言南地暖，须念北风寒。楮贱伤财力，兵骄稔祸端。盛衰关气数，天下几时安。
广东漕李实夫四首·其四
作者：戴復古
朝代：宋
体裁：五言律诗

忘家甘旅食，忧国属愁颜。有客佩金印，何人守玉关。风霜晚秋后，天地夕阳间。痛洒伤时泪，别公归故山。
广州所见
作者：戴復古
朝代：宋

风波行险道，万里绝人烟。
几箇下番客，经年渡海船。
人皆贪舶货，我独惜青钱。
囗囗囗囗囗，留心禁漏川。
庐山·其一
作者：戴復古
朝代：宋
体裁：七言律诗

山灵未许到天池，又作西林一宿期。寺是晋时陶侃宅，记传隋代率更碑。山椒云气易为雨，客子情怀多费诗。暂借蒲团学禅寂，茶烟飞绕鬓边丝。
庐山·其三
作者：戴復古
朝代：宋
体裁：七言律诗

拥鼻行吟上下廊，今宵又宿赞公房。松摇半夜风声壮，桂染中秋月色香。白石清泉闻笑语，名山大泽出文章。老夫甘作无名者，不逐纷纷举子忙。
庐山·其二
作者：戴復古
朝代：宋

道人问我看庐山，地上争如阁上看。
呈露千峰秋落木，雕锼万象客凭栏。
静中见得天机妙，闲裏回观世路难。
管领风光有微憾，桂花香裏酒瓶干。
庐山·其四
作者：戴復古
朝代：宋

乘鸾不见李腾空，试与寻真访故宫。
黄叶堆边觅行路，紫烟深处望仙踪。
眼高天近千山上，身共云栖一壑中。
九迭屏风三迭水，更无诗句可形容。
庐山马上
作者：戴復古
朝代：宋

青松路径白云关，有客来寻半日閒。
十载灞桥馿子上，争如骑马看庐山。
庐州帅李仲诗春风亭会客有尘字韵诗和者甚多韵拘无好语
作者：戴復古
朝代：宋
体裁：七言律诗

玉关人老鬓丝新，千里长城在一身。气使黄金结豪杰，手挥白羽静风尘。山河四望亭中景，桃李一开天下春。乡日满城骑战马，而今四野尽耕民。
庐州界上寄丰帅
作者：戴復古
朝代：宋
体裁：五言律诗

身健心先老，时危事愈乖。无成携短剑，有恨满长淮。村酒时时醉，山肴日日斋。功名非我有，何处问生涯。
庐陵城外
作者：戴復古
朝代：宋
体裁：五言律诗

郭外人烟好，行行过北阡。迎船分社肉，汲井种春田。绿树前村路，黄梅细雨天。客游乡土别，景物只同然。
庚子荐饑·其一
作者：戴復古
朝代：宋

正月彗星出，連年旱魃興。
自應多變故，何可望豐登。
孰有回天力，誰懷濟世能。
嫠居不卹緯，憂國瘦崚嶒。
庚子荐饑·其三
作者：戴復古
朝代：宋

餓走拋家舍，從橫死路岐。
有天不雨粟，無地可埋屍。
劫數慘如此，吾曹忍見之。
官司行賑卹，不過是文移。
庚子荐饑·其二
作者：戴復古
朝代：宋

連歲遭饑饉，民間氣索然。
十家九不爨，升米百餘錢。
凜凜饑寒地，蕭蕭風雪天。
人無告急處，閉戶抱愁眠。
庚子荐饑·其五
作者：戴復古
朝代：宋

杵臼成虛設，蛛絲網釜鬵。
啼饑食草木，嘯聚斫山林。
人語無生意，鳥啼空好音。
休言穀價貴，菜亦貴如金。
庚子荐饑·其六
作者：戴復古
朝代：宋

去歲未爲歉，今年始是凶。
穀高三倍價，人到十分窮。
險淅矛頭菜，愁聞飯後鍾。
新來慰心處，隴麥早芃芃。
庚子荐饑·其四
作者：戴復古
朝代：宋

乘時皆閉糶，有穀貴如金。
寒士糟糠腹，豪民鐵石心。
可憐饑欲死，那更病相侵。
到處聞愁歎，傷時淚滿襟。
庚子荐饥·其一
作者：戴復古
朝代：宋
体裁：五言律诗

正月彗星出，连年旱魃兴。自应多变故，何可望丰登。孰有回天力，谁怀济世能。嫠居不恤纬，忧国瘦崚嶒。
庚子荐饥·其三
作者：戴復古
朝代：宋
体裁：五言律诗

饿走抛家舍，从横死路岐。有天不雨粟，无地可埋尸。劫数惨如此，吾曹忍见之。官司行赈恤，不过是文移。
庚子荐饥·其二
作者：戴復古
朝代：宋

连岁遭饥馑，民间气索然。
十家九不爨，升米百余钱。
凛凛饥寒地，萧萧风雪天。
人无告急处，闭户抱愁眠。
庚子荐饥·其五
作者：戴復古
朝代：宋
体裁：五言律诗

杵臼成虚设，蛛丝网釜鬵。啼饥食草木，啸聚斫山林。人语无生意，鸟啼空好音。休言谷价贵，菜亦贵如金。
庚子荐饥·其六
作者：戴復古
朝代：宋
体裁：五言律诗

去岁未为歉，今年始是凶。谷高三倍价，人到十分穷。险淅矛头菜，愁闻饭后钟。新来慰心处，陇麦早芃芃。
庚子荐饥·其四
作者：戴復古
朝代：宋
体裁：五言律诗

乘时皆闭粜，有谷贵如金。寒士糟糠腹，豪民铁石心。可怜饥欲死，那更病相侵。到处闻愁叹，伤时泪满襟。
度淮
作者：戴復古
朝代：宋

一雨足秋意，孤吟写客怀。
人情容易变，身事苦难谐。
每日思归浙，今朝却度淮。
此生烦造物，畧畧为安排。
度淮
作者：戴復古
朝代：宋

一雨足秋意，孤吟寫客懷。
人情容易變，身事苦難諧。
每日思歸浙，今朝却度淮。
此生煩造物，畧畧爲安排。
廣州所見
作者：戴復古
朝代：宋

風波行險道，萬里絕人烟。
幾箇下番客，經年渡海船。
人皆貪舶貨，我獨惜青錢。
囗囗囗囗囗，留心禁漏川。
廣東漕李實夫四首·其一
作者：戴復古
朝代：宋

乾坤雖廣大，人物不能多。
議論還諸老，文章自一科。
從橫負才畧，緩急任干戈。
不有濟時傑，其如世事何。
廣東漕李實夫四首·其三
作者：戴復古
朝代：宋

千里長城手，如何在廣州。
共談天下事，莫上斗南樓。
瘦露封侯骨，忠懷報國秋。
丁寧北來鴈，邊信怕沉浮。
廣東漕李實夫四首·其二
作者：戴復古
朝代：宋

志士規模遠，非時展布難。
莫言南地暖，須念北風寒。
楮賤傷財力，兵驕稔禍端。
盛衰關氣數，天下幾時安。
廣東漕李實夫四首·其四
作者：戴復古
朝代：宋

忘家甘旅食，憂國屬愁顔。
有客佩金印，何人守玉關。
風霜晚秋後，天地夕陽間。
痛灑傷時淚，別公歸故山。
廬山·其一
作者：戴復古
朝代：宋

山靈未許到天池，又作西林一宿期。
寺是晉時陶侃宅，記傳隋代率更碑。
山椒雲氣易爲雨，客子情懷多費詩。
暫借蒲團學禪寂，茶烟飛繞鬢邊絲。
廬山·其三
作者：戴復古
朝代：宋

擁鼻行吟上下廊，今宵又宿贊公房。
松摇半夜風聲壯，桂染中秋月色香。
白石清泉聞笑語，名山大澤出文章。
老夫甘作無名者，不逐紛紛舉子忙。
廬山·其二
作者：戴復古
朝代：宋

道人問我看廬山，地上爭如閣上看。
呈露千峰秋落木，雕鎪萬象客凭欄。
靜中見得天機妙，閑裏回觀世路難。
管領風光有微憾，桂花香裏酒瓶乾。
廬山·其四
作者：戴復古
朝代：宋

乘鸞不見李騰空，試與尋真訪故宮。
黄葉堆邊覓行路，紫烟深處望仙蹤。
眼高天近千山上，身共雲棲一壑中。
九疊屏風三疊水，更無詩句可形容。
廬山馬上
作者：戴復古
朝代：宋

青松路徑白雲關，有客來尋半日閒。
十載灞橋馿子上，爭如騎馬看廬山。
廬州帥李仲詩春風亭會客有塵字韵詩和者甚多韵拘無好語
作者：戴復古
朝代：宋

玉關人老鬢絲新，千里長城在一身。
氣使黄金結豪傑，手揮白羽靜風塵。
山河四望亭中景，桃李一開天下春。
鄉日滿城騎戰馬，而今四野盡耕民。
廬州界上寄豐帥
作者：戴復古
朝代：宋

身健心先老，時危事愈乖。
無成携短劍，有恨滿長淮。
村酒時時醉，山肴日日齋。
功名非我有，何處問生涯。
廬陵城外
作者：戴復古
朝代：宋

郭外人烟好，行行過北阡。
迎船分社肉，汲井種春田。
綠樹前村路，黄梅細雨天。
客游鄉土別，景物只同然。
建昌道上
作者：戴復古
朝代：宋
体裁：五言律诗

凛凛北风劲，行行西路赊。人情甘淡薄，世事苦参差。酒易逢知己，诗难遇作家。林间数点雪，错认是梅花。
建昌道上
作者：戴復古
朝代：宋

凜凜北風勁，行行西路賒。
人情甘淡薄，世事苦參差。
酒易逢知己，詩難遇作家。
林間數點雪，錯認是梅花。
张仁仲提干衡阳冰壶亭燕客
作者：戴復古
朝代：宋

大抵吾曹臭味同，留欢卜夜莫匆匆。
一亭景物冰壶上，万里干坤玉镜中。
疎柳无心挂明月，败荷有恨倚西风。
吟家旧日张公子，千首诗成句句工。
张子明索赋永斋诗诺之久矣杜撰四十字以还冷债
作者：戴復古
朝代：宋
体裁：五言律诗

为学日不足，毋劳课近功。声名垂不朽，文字用无穷。草色朝朝碧，桃花岁岁红。一机长运转，造物与人同。
张端义应诏上书谪曲江正月一日赣州相遇·其一
作者：戴復古
朝代：宋

忧世心何切，谋身计甚疎。
樽前话不尽，天下事何如。
汉武求言诏，贾生流涕书。
龙颜那可犯，谪向曲江居。
张端义应诏上书谪曲江正月一日赣州相遇·其二
作者：戴復古
朝代：宋
体裁：五言律诗

正朝送迁客，好去看梅花。此岭几人过，念君双鬓华。直言知为国，远地莫思家。韶石叫虞舜，伤哉古道赊。
张统制之子为父求诗蕲州城破匹马打围而出能知数谓时不可为
作者：戴復古
朝代：宋

夜半金城破，身随铁马飞。
横挥三尺剑，突出万人围。
勇锐资神力，功名与愿违。
自能占气数，终老着农衣。
張仁仲提幹衡陽冰壺亭燕客
作者：戴復古
朝代：宋

大抵吾曹臭味同，留歡卜夜莫匆匆。
一亭景物冰壺上，萬里乾坤玉鏡中。
疎柳無心挂明月，敗荷有恨倚西風。
吟家舊日張公子，千首詩成句句工。
張子明索賦永齋詩諾之久矣杜撰四十字以還冷債
作者：戴復古
朝代：宋

爲學日不足，毋勞課近功。
聲名垂不朽，文字用無窮。
草色朝朝碧，桃花歲歲紅。
一機長運轉，造物與人同。
張端義應詔上書謫曲江正月一日贛州相遇·其一
作者：戴復古
朝代：宋

憂世心何切，謀身計甚疎。
樽前話不盡，天下事何如。
漢武求言詔，賈生流涕書。
龍顔那可犯，謫向曲江居。
張端義應詔上書謫曲江正月一日贛州相遇·其二
作者：戴復古
朝代：宋

正朝送遷客，好去看梅花。
此嶺幾人過，念君雙鬢華。
直言知爲國，遠地莫思家。
韶石叫虞舜，傷哉古道賒。
張統制之子爲父求詩蘄州城破匹馬打圍而出能知數謂時不可爲
作者：戴復古
朝代：宋

夜半金城破，身隨鐵馬飛。
橫揮三尺劍，突出萬人圍。
勇銳資神力，功名與願違。
自能占氣數，終老著農衣。
归后遣书问讯李敷文·其一
作者：戴復古
朝代：宋
体裁：五言律诗

绣斧离章贡，旋闻帅寿沙。先生方易节，客子已还家。别后仙凡隔，归来道路赊。秋风两行字，也胜寄梅花。
归后遣书问讯李敷文·其三
作者：戴復古
朝代：宋

闻说营新第，无从贺落成。
门庭山水色，楼阁管絃声。
海内二三杰，胸中十万兵。
宁为一区计，不使九州平。
归后遣书问讯李敷文·其二
作者：戴復古
朝代：宋
体裁：五言律诗

身退谋家易，时危致主难。才能今管乐，人物旧张韩。吾国日以小，边疆风正寒。平生倚天剑，终待斩楼兰。
归后遣书问讯李敷文·其四
作者：戴復古
朝代：宋

忆作南州客，归来东海滨。
尚怀忧世志，忍说在家贫。
老作山林计，梦随车马尘。
鬰孤台上月，无復照诗人。
归来二首儿子创小楼以安老者·其一
作者：戴復古
朝代：宋

老去知无用，归来得自如。
几年眠客舍，今日爱吾庐。
处世无长策，闲时读故书。
但能营一饱，浑莫问其余。
归来二首儿子创小楼以安老者·其二
作者：戴復古
朝代：宋

破屋不可住，如何着老身。
喜于乔木下，见此小楼新。
山好如佳客，吾归作主人。
摩挲双脚底，无復踏红尘。
归舟已具李宪楼仓有约盗贼梗道见避乱者可怜·其一
作者：戴復古
朝代：宋
体裁：五言律诗

岁律又云莫，临风咏式微。两台方有约，一棹未成归。夜宿三家市，天寒百衲衣。豺狼当道路，鸥鹭亦惊飞。
归舟已具李宪楼仓有约盗贼梗道见避乱者可怜·其二
作者：戴復古
朝代：宋
体裁：五言律诗

仓猝抛家舍，遑遑走道涂。依山结茅广，摘草当园蔬。老稚朝朝哭，生涯物物无。避军兼避寇，何日得安居。
彭繡使平叛卒後除經略小詩陳利害·其一
作者：戴復古
朝代：宋

廣東經略使，今古幾人賢。
陛下用一士，民間有二天。
清風排瘴雨，廉德照貪泉。
龍節生光彩，鸞車奏凱旋。
彭繡使平叛卒後除經略小詩陳利害·其三
作者：戴復古
朝代：宋

乳虎戀巢穴，窮猿失木悲。
早須思一著，先要釋群疑。
豪傑通心腹，人民無怨咨。
御軍明紀律，威愛貴兼施。
彭繡使平叛卒後除經略小詩陳利害·其二
作者：戴復古
朝代：宋

斬蛟移鰐後，近水有驚鱗。
閫外尚多事，幕中無一人。
佩韋防狷急，强飯養精神。
羅致賢能士，仍須藻鑑真。
彭绣使平叛卒后除经略小诗陈利害·其一
作者：戴復古
朝代：宋
体裁：五言律诗

广东经略使，今古几人贤。陛下用一士，民间有二天。清风排瘴雨，廉德照贪泉。龙节生光彩，鸾车奏凯旋。
彭绣使平叛卒后除经略小诗陈利害·其三
作者：戴復古
朝代：宋

乳虎恋巢穴，穷猿失木悲。
早须思一着，先要释群疑。
豪杰通心腹，人民无怨咨。
御军明纪律，威爱贵兼施。
彭绣使平叛卒后除经略小诗陈利害·其二
作者：戴復古
朝代：宋

斩蛟移鰐后，近水有惊鳞。
阃外尚多事，幕中无一人。
佩韦防狷急，强饭养精神。
罗致贤能士，仍须藻鑑真。
徐京伯通判晚岁得二子
作者：戴復古
朝代：宋

竹隠种竹知几年，千竿万竿长拂天。
群飞不敢下栖止，常有清风凛凛然。
丹穴飞来两雏凤，凤来此竹为之重。
牙籤玉轴带芸香，家藏万卷为渠用。
人间豚犬不足多，我来为作徐卿二子歌。
手传竹隠文章印，看取他日官职高嵯峨。
徐京伯通判晚歲得二子
作者：戴復古
朝代：宋

竹隠種竹知幾年，千竿萬竿長拂天。
群飛不敢下棲止，常有清風凜凜然。
丹穴飛來兩雛鳳，鳳來此竹爲之重。
牙籤玉軸带芸香，家藏萬卷爲渠用。
人間豚犬不足多，我來爲作徐卿二子歌。
手傳竹隠文章印，看取他日官職高嵯峨。
得古梅两枝
作者：戴復古
朝代：宋

老干百年久，从教花事迟。
似枯元不死，因病反成奇。
玉破稀疎蕊，苔封古怪枝。
谁能知我意，相对岁寒时。
得古梅兩枝
作者：戴復古
朝代：宋

老幹百年久，從教花事遲。
似枯元不死，因病反成奇。
玉破稀疎蕊，苔封古怪枝。
誰能知我意，相對歲寒時。
得早梅一枝携訪酒家
作者：戴復古
朝代：宋

旗亭沽酒少裴回，左手梅花右手杯。
眼見枝頭開數蕊，春風自我掌中來。
得早梅一枝携访酒家
作者：戴復古
朝代：宋
体裁：七言绝句

旗亭沽酒少裴回，左手梅花右手杯。眼见枝头开数蕊，春风自我掌中来。
怀何宏甫
作者：戴復古
朝代：宋

何郎好兄弟，爱我往来频。
人作交游看，情如骨肉亲。
茅庵思共隠，蕙帐暖生春。
别后长相忆，寄书无便人。
怀家三首·其一
作者：戴復古
朝代：宋

白髮出门来，三见梅花谢。
客路有岁年，归心无昼夜。
怀家三首·其三
作者：戴復古
朝代：宋
体裁：五言绝句

三年寄百书，几书到我屋。昨夜梦中归，及见老妻哭。
怀家三首·其二
作者：戴復古
朝代：宋
体裁：五言绝句

强言不思家，对人作意气。惟有布被头，见我思家泪。
怀江村何宏甫自赣上寄林檎
作者：戴復古
朝代：宋
体裁：五言律诗

人好物亦好，交深谊转深。他乡如对面，异体实同心。未得平安报，相思长短吟。无从回去马，有便寄来禽。
怀赵德行
作者：戴復古
朝代：宋
体裁：五言律诗

所学源流远，澹交滋味长。看来浑易与，别去自难忘。独客梦千里，佳人天一方。细观宾退录，亦足慰凄凉。
怀雪蓬姚希声使君·其一
作者：戴復古
朝代：宋

寒入疎蓬夜雪深，是非难辩口如瘖。
一官不幸有奇祸，万事但求无愧心。
想像骑牛开画卷，丁宁回鴈寄来音。
传家一首冰壶赋，未信横舟竟陆沉。
怀雪蓬姚希声使君·其二
作者：戴復古
朝代：宋

有感中来不自禁，短长亭下短长吟。
梅花差可强人意，竹叶安能醉我心。
世事无凭多改变，仕途相识半昇沉。
摩挲老眼从头看，只有青山无古今。
思家
作者：戴復古
朝代：宋

湖海三年客，妻孥四壁居。
饑寒應不免，疾病又何如。
日夜思歸切，平生作計疎。
愁來仍酒醒，不忍讀家書。
思家
作者：戴復古
朝代：宋

湖海三年客，妻孥四壁居。
饥寒应不免，疾病又何如。
日夜思归切，平生作计疎。
愁来仍酒醒，不忍读家书。
思归·其一
作者：戴復古
朝代：宋

地上皇皇虮虱臣，着衣吃饭亦君恩。
不能待诏金銮殿，尝欲献诗光范门。
身在草茅忧社稷，恨无毫髮补干坤。
才疎命薄成何事，白首归耕东海村。
思归·其二
作者：戴復古
朝代：宋
体裁：七言律诗

躬耕海上奈无田，乍可经营买钓船。未有人供令狐米，欲从鬼借尉迟钱。回头归路三千里，藉手还乡五百篇。幸遇太平时节好，白云深处了残年。
思归二首·其一
作者：戴復古
朝代：宋

吟诗不换校书郎，但欲封侯管醉乡。
疎懒无成嵇叔夜，清狂似达贺知章。
安贫不怕黄金尽，既老从教白髮长。
百计不如归去好，子孙相对说农桑。
思归二首·其二
作者：戴復古
朝代：宋

老矣归欤东海村，长裾不復上王门。
肉糜岂胜鱼羹饭，纨袴何如犊鼻禈。
是处江山如送客，故园桐竹已生孙。
分无功业书青史，或有诗名身后存。
思歸·其一
作者：戴復古
朝代：宋

地上皇皇蟣虱臣，著衣喫飯亦君恩。
不能待詔金鑾殿，嘗欲獻詩光範門。
身在草茅憂社稷，恨無毫髮補乾坤。
才疎命薄成何事，白首歸耕東海村。
思歸·其二
作者：戴復古
朝代：宋

躬耕海上奈無田，乍可經營買釣船。
未有人供令狐米，欲從鬼借尉遲錢。
回頭歸路三千里，藉手還鄉五百篇。
幸遇太平時節好，白雲深處了殘年。
思歸二首·其一
作者：戴復古
朝代：宋

吟詩不換校書郎，但欲封侯管醉鄉。
疎懶無成嵇叔夜，清狂似達賀知章。
安貧不怕黄金盡，既老從教白髮長。
百計不如歸去好，子孫相對說農桑。
思歸二首·其二
作者：戴復古
朝代：宋

老矣歸歟東海村，長裾不復上王門。
肉糜豈勝魚羹飯，紈袴何如犢鼻禈。
是處江山如送客，故園桐竹已生孫。
分無功業書青史，或有詩名身後存。
感寓三首·其一
作者：戴復古
朝代：宋

古今通一理，趋乡自多门。
贤士玉成美，贪夫金注昏。
谁知身是患，人以道为尊。
前辈□□死，姓名千载存。
感寓三首·其一
作者：戴復古
朝代：宋

古今通一理，趨鄉自多門。
賢士玉成美，貪夫金注昏。
誰知身是患，人以道爲尊。
前輩□□死，姓名千載存。
感寓三首·其三
作者：戴復古
朝代：宋

自覺心無愧，何須座右銘。
人將金作塢，吾以石爲屏。
年老醫難療，天寒酒易醒。
菊花香到死，不肯就飄零。
感寓三首·其三
作者：戴復古
朝代：宋
体裁：五言律诗

自觉心无愧，何须座右铭。人将金作坞，吾以石为屏。年老医难疗，天寒酒易醒。菊花香到死，不肯就飘零。
感寓三首·其二
作者：戴復古
朝代：宋

誼利不同道，盛衰何用疑。
布衣甘寂寞，紈袴自矜持。
勿謂人爲巧，待觀天定時。
銅山或餓死，富貴五羊皮。
感寓三首·其二
作者：戴復古
朝代：宋

谊利不同道，盛衰何用疑。
布衣甘寂寞，纨袴自矜持。
勿谓人为巧，待观天定时。
铜山或饿死，富贵五羊皮。
感寓四首·其一
作者：戴復古
朝代：宋

采薇人固高，飲露蟬遂清。
謀茲一粒粟，舉世共營營。
營營亦多塗，中有虧與盈。
陋巷一簞食，朱門九鼎烹。
窮達各有命，繄誰主權衡。
吾生未可必，秋風白髮生。
感寓四首·其一
作者：戴復古
朝代：宋

采薇人固高，饮露蝉遂清。
谋兹一粒粟，举世共营营。
营营亦多涂，中有亏与盈。
陋巷一箪食，朱门九鼎烹。
穷达各有命，繄谁主权衡。
吾生未可必，秋风白髮生。
感寓四首·其三
作者：戴復古
朝代：宋

夜雨挟西风，摵摵撼庭树。
浮生堪几秋，青鬓忽已素。
铅刀刲九牛，策蹇望长路。
所操莽无奇，自好徒自误。
改絃调新声，履道易故步。
收功在桑榆，其敢怨迟莫。
感寓四首·其三
作者：戴復古
朝代：宋

夜雨挾西風，摵摵撼庭樹。
浮生堪幾秋，青鬢忽已素。
鉛刀刲九牛，策蹇望長路。
所操莽無奇，自好徒自誤。
改絃調新聲，履道易故步。
收功在桑榆，其敢怨遲莫。
感寓四首·其二
作者：戴復古
朝代：宋

蛛網羃虛簷，一飽羅群飛。
寒蠶齧枯桑，一身終繭絲。
物物巧生理，我生拙奚爲。
貂裘日以弊，石田歲長饑。
一貧已到骨，一氣儻未衰。
舉目送飛鴻，悠悠知我誰。
感寓四首·其二
作者：戴復古
朝代：宋

蛛网羃虚檐，一饱罗群飞。
寒蚕啮枯桑，一身终茧丝。
物物巧生理，我生拙奚为。
貂裘日以弊，石田岁长饥。
一贫已到骨，一气傥未衰。
举目送飞鸿，悠悠知我谁。
感寓四首·其四
作者：戴復古
朝代：宋

紅紫委路塵，綠樹有嘉色。
刳心晚聞道，玩物若有得。
青春坐銷歇，方茲見真實。
人生到中年，胡不保明德。
秋風墮庭梧，棲鳳去無迹。
矯首碧雲端，一語三歎息。
感寓四首·其四
作者：戴復古
朝代：宋
体裁：古风

红紫委路尘，绿树有嘉色。刳心晚闻道，玩物若有得。青春坐销歇，方兹见真实。人生到中年，胡不保明德。秋风堕庭梧，栖凤去无迹。矫首碧云端，一语三叹息。
慈云避暑
作者：戴復古
朝代：宋

相邀避暑到慈云，细听诸君讲见闻。
六月美宣歌北伐，五絃思舜奏南熏。
不忧冷澹无欢伯，自致清凉有此君。
想像当时河朔饮，樽前不用着红裙。
慈雲避暑
作者：戴復古
朝代：宋

相邀避暑到慈雲，細聽諸君講見聞。
六月美宣歌北伐，五絃思舜奏南薰。
不憂冷澹無歡伯，自致清凉有此君。
想像當時河朔飲，樽前不用著紅裙。
懒不作书急口令寄朝士
作者：戴復古
朝代：宋
体裁：古风

老病懒作书，行藏诗上见。一心不相忘，千里如对面。我已八十翁，此身宁久绊。诸君才杰出，玉石自有辩。随才供任使，小大皆众选。明君用良弼，治道方一变。与之致太平，朝廷还旧观。老夫眼尚明，细把诸君看。试将草草书，用写区区愿。一愿善调燮，二愿强加饭。三愿保太平，官职日九转。
懶不作書急口令寄朝士
作者：戴復古
朝代：宋

老病懶作書，行藏詩上見。
一心不相忘，千里如對面。
我已八十翁，此身寧久絆。
諸君才傑出，玉石自有辯。
隨才供任使，小大皆衆選。
明君用良弼，治道方一變。
與之致太平，朝廷還舊觀。
老夫眼尚明，細把諸君看。
試將草草書，用寫區區願。
一願善調燮，二願强加飯。
三願保太平，官職日九轉。
懷何宏甫
作者：戴復古
朝代：宋

何郎好兄弟，愛我往來頻。
人作交游看，情如骨肉親。
茅庵思共隠，蕙帳暖生春。
別後長相憶，寄書無便人。
懷家三首·其一
作者：戴復古
朝代：宋

白髮出門來，三見梅花謝。
客路有歲年，歸心無晝夜。
懷家三首·其三
作者：戴復古
朝代：宋

三年寄百書，幾書到我屋。
昨夜夢中歸，及見老妻哭。
懷家三首·其二
作者：戴復古
朝代：宋

强言不思家，對人作意氣。
惟有布被頭，見我思家淚。
懷江村何宏甫自贛上寄林檎
作者：戴復古
朝代：宋

人好物亦好，交深誼轉深。
他鄉如對面，異體實同心。
未得平安報，相思長短吟。
無從回去馬，有便寄來禽。
懷趙德行
作者：戴復古
朝代：宋

所學源流遠，澹交滋味長。
看來渾易與，別去自難忘。
獨客夢千里，佳人天一方。
細觀賓退錄，亦足慰凄凉。
懷雪蓬姚希聲使君·其一
作者：戴復古
朝代：宋

寒入疎蓬夜雪深，是非難辯口如瘖。
一官不幸有奇禍，萬事但求無愧心。
想像騎牛開畫卷，丁寧回鴈寄來音。
傳家一首冰壺賦，未信橫舟竟陸沉。
懷雪蓬姚希聲使君·其二
作者：戴復古
朝代：宋

有感中來不自禁，短長亭下短長吟。
梅花差可强人意，竹葉安能醉我心。
世事無憑多改變，仕途相識半昇沉。
摩挲老眼從頭看，只有青山無古今。
戊戌冬
作者：戴復古
朝代：宋
体裁：五言律诗

造化人难测，寒时暖似春。蛟龙冬不蛰，雷电夜惊人。四海疮痍甚，三边战伐频。静中观气数，愁杀草茅臣。
戊戌冬
作者：戴復古
朝代：宋

造化人難測，寒時暖似春。
蛟龍冬不蟄，雷電夜驚人。
四海瘡痍甚，三邊戰伐頻。
靜中觀氣數，愁殺草茅臣。
戏呈赵明府
作者：戴復古
朝代：宋
体裁：五言律诗

堂堂附郭县，深远半如村。能共斯民乐，浑忘太守尊。梅花高可折，横浦挠无浑。欠与诗狂者，清谈共一樽。
戏题诗藁
作者：戴復古
朝代：宋
体裁：七言绝句

冷澹篇章遇赏难，杜陵清瘦孟郊寒。黄金作纸珠排字，未必时人不喜看。
戲呈趙明府
作者：戴復古
朝代：宋

堂堂附郭縣，深遠半如村。
能共斯民樂，渾忘太守尊。
梅花高可折，橫浦撓無渾。
欠與詩狂者，清談共一樽。
戲題詩藁
作者：戴復古
朝代：宋

冷澹篇章遇賞難，杜陵清瘦孟郊寒。
黄金作紙珠排字，未必時人不喜看。
所聞
作者：戴復古
朝代：宋

今虜既亡後，中間消息稀。
山河誰是主，豪傑故乘機。
喜報三京復，旋聞二趙歸。
此行關大義，天意忍相違。
所聞
作者：戴復古
朝代：宋

北風如許急，亦使客心寒。
近得襄陽報，仍聞蜀道難。
三杯中夜酒，一枕幾時安。
江上兩都督，何人上將壇。
所聞二首·其一
作者：戴復古
朝代：宋

屢遣和戎使，三邊未解兵。
武夫權漸重，□□望何輕。
天下思豪傑，君王用老成。
時無渭濱叟，白首致功名。
所聞二首·其二
作者：戴復古
朝代：宋

右席須賢久，丹書幾度催。
賊驚中使轉，人望相公來。
問政曲江宅，調羹庾嶺梅。
莫因多病後，虛出應三台。
所闻
作者：戴復古
朝代：宋

今虏既亡后，中间消息稀。
山河谁是主，豪杰故乘机。
喜报三京復，旋闻二赵归。
此行关大义，天意忍相违。
所闻
作者：戴復古
朝代：宋
体裁：五言律诗

北风如许急，亦使客心寒。近得襄阳报，仍闻蜀道难。三杯中夜酒，一枕几时安。江上两都督，何人上将坛。
所闻二首·其一
作者：戴復古
朝代：宋
体裁：五言律诗

屡遣和戎使，三边未解兵。武夫权渐重，□□望何轻。天下思豪杰，君王用老成。时无渭滨叟，白首致功名。
所闻二首·其二
作者：戴復古
朝代：宋
体裁：五言律诗

右席须贤久，丹书几度催。贼惊中使转，人望相公来。问政曲江宅，调羹庾岭梅。莫因多病后，虚出应三台。
所館小樓見山可喜
作者：戴復古
朝代：宋

茲樓非我有，久居如主人。
雖無往來客，青山當佳賓。
君看樓下路，三尺軟紅塵。
失脚踏此塵，汩沒多終身。
所馆小楼见山可喜
作者：戴復古
朝代：宋

兹楼非我有，久居如主人。虽无往来客，青山当佳宾。君看楼下路，三尺软红尘。失脚踏此尘，汩没多终身。
扬州端午呈赵帅
作者：戴復古
朝代：宋
体裁：七言绝句

榴花角黍斗时新，今日谁家不酒樽。堪笑江湖阻风客，却随蒿艾上朱门。
扬州道宫安下制干朱行甫抚干方巨山连骑相访
作者：戴復古
朝代：宋

道院群僊集，高轩二妙来。
文章清气足，谈笑老怀开。
落木三秋晚，黄花九日催。
何当陪胜践，共把蟹螯杯。
投江西曾宪二首·其一
作者：戴復古
朝代：宋
体裁：五言律诗

枢星居紫极，遥映使星明。天下推名德，君家好弟兄。一台振纲纪，列郡想风声。不试褰帷手，官曹未易清。
投江西曾宪二首·其二
作者：戴復古
朝代：宋
体裁：五言律诗

诸贤皆在位，治效尚迟迟。污吏未能去，明君若可欺。外台天耳目，正士国根基。既揽澄清辔，那无按察时。
投江西曾憲二首·其一
作者：戴復古
朝代：宋

樞星居紫極，遥映使星明。
天下推名德，君家好弟兄。
一臺振綱紀，列郡想風聲。
不試褰帷手，官曹未易清。
投江西曾憲二首·其二
作者：戴復古
朝代：宋

諸賢皆在位，治效尚遲遲。
汙吏未能去，明君若可欺。
外臺天耳目，正士國根基。
既攬澄清轡，那無按察時。
抚州节推萧学易衙宇一新
作者：戴復古
朝代：宋

掇取高科如拾芥，爱君才调望君深。
莫夸书判居莲幕，要把文章入禁林。
华屋修成官满去，好诗改定客来吟。
西窗共对萧萧竹，不负三杯话此心。
抚州谢楼宗丞见访
作者：戴復古
朝代：宋

客裏门庭可设罗，使君千骑肯相过。
心忘贵贱交游重，论及兴衰感慨多。
诸老逢时起岩壑，二边何日罢干戈。
老夫何预人间事，归去沧江理钓簑。
招山乃詩人劉叔擬故居朱清之得其地清之赴南宮中道而返就招山卜築不久亦去世·其一
作者：戴復古
朝代：宋

半路袖回攀桂手，一生才遂買山心。
要知此老風流處，來向劉郎吟處吟。
招山乃詩人劉叔擬故居朱清之得其地清之赴南宮中道而返就招山卜築不久亦去世·其二
作者：戴復古
朝代：宋

有錢可買滄浪景，無術能還夢幻身。
一段江山寄愁絕，百年不見兩詩人。
招山乃诗人刘叔拟故居朱清之得其地清之赴南宫中道而返就招山卜筑不久亦去世·其一
作者：戴復古
朝代：宋
体裁：七言绝句

半路袖回攀桂手，一生才遂买山心。要知此老风流处，来向刘郎吟处吟。
招山乃诗人刘叔拟故居朱清之得其地清之赴南宫中道而返就招山卜筑不久亦去世·其二
作者：戴復古
朝代：宋
体裁：七言绝句

有钱可买沧浪景，无术能还梦幻身。一段江山寄愁绝，百年不见两诗人。
拟岘台杜子野主簿寓居
作者：戴復古
朝代：宋
体裁：五言律诗

高台延望眼，风物满前村。细读南丰记，频开北海樽。远山如看画，近市不闻喧。诗是君家事，长城在五言。
括苍石门瀑布
作者：戴復古
朝代：宋
体裁：七言律诗

少泊石门观瀑布，明知是水却疑非。乱抛雪玉从天下，散作云烟到地飞。夜听萧萧洗尘梦，风吹细细湿人衣。谢公蜡屐经行处，闻有留题在翠微。
括蒼石門瀑布
作者：戴復古
朝代：宋

少泊石門觀瀑布，明知是水却疑非。
亂拋雪玉從天下，散作雲烟到地飛。
夜聽蕭蕭洗塵夢，風吹細細濕人衣。
謝公蠟屐經行處，聞有留題在翠微。
挽唐吉林咏道
作者：戴復古
朝代：宋

博雅林夫子，隠居城市中。
家贫书甚富，学苦字尤工。
四海交名胜，诸文辨异同。
阿戎谈更好，端不负家风。
挽唐吉林詠道
作者：戴復古
朝代：宋

博雅林夫子，隠居城市中。
家貧書甚富，學苦字尤工。
四海交名勝，諸文辨異同。
阿戎談更好，端不負家風。
挽大溪姚祥叔即南
作者：戴復古
朝代：宋
体裁：五言律诗

庆门今独盛，旧族有光华。日坐不欺室，天兴积善家。山林娱晚境，书史是生涯。手种堂前桂，君看身后花。
挽大溪姚祥叔即南
作者：戴復古
朝代：宋

慶門今獨盛，舊族有光華。
日坐不欺室，天興積善家。
山林娛晚境，書史是生涯。
手種堂前桂，君看身後花。
挽沙溪項公苔湖居士·其一
作者：戴復古
朝代：宋

讀書不成事，何恨老山林。
處世有容德，與人無諍心。
友于兄弟樂，惠彼里閭深。
細把豐碑讀，懷賢淚滿襟。
挽沙溪項公苔湖居士·其二
作者：戴復古
朝代：宋

一曲苔湖上，深居萬竹間。
自尋三徑樂，早得一身閑。
异常异常循除水，林林夾屋山。
傷心白雲際，遺跡尚班班。
挽沙溪项公苔湖居士·其一
作者：戴復古
朝代：宋
体裁：五言律诗

读书不成事，何恨老山林。处世有容德，与人无诤心。友于兄弟乐，惠彼里闾深。细把丰碑读，怀贤泪满襟。
挽沙溪项公苔湖居士·其二
作者：戴復古
朝代：宋

一曲苔湖上，深居万竹间。
自寻三径乐，早得一身闲。
异常异常循除水，林林夹屋山。
伤心白云际，遗迹尚班班。
挽温岭丁竹坡
作者：戴復古
朝代：宋

潇洒復潇洒，是为丁竹坡。
生涯浑草草，诗句自多多。
恨不识是叟，悲哉作此歌。
数编遗稿在，不共葬烟萝。
挽溫嶺丁竹坡
作者：戴復古
朝代：宋

瀟灑復瀟灑，是爲丁竹坡。
生涯渾草草，詩句自多多。
恨不識是叟，悲哉作此歌。
數編遺稿在，不共葬烟蘿。
挽立斋杜丞相
作者：戴復古
朝代：宋
体裁：五言律诗

邪正不两立，国家当再兴。有时须有命，称德不称能。方喜千年遇，如何一旦薨。世间无哭处，吾欲哭昭陵。
挽立齋杜丞相
作者：戴復古
朝代：宋

邪正不兩立，國家當再興。
有時須有命，稱德不稱能。
方喜千年遇，如何一旦薨。
世間無哭處，吾欲哭昭陵。
挽赵县丞
作者：戴復古
朝代：宋

雅志思行古，幽居不爱官。
倾家为义举，竭力奉亲欢。
阅世开天镜，藏身作瓦棺。
闻知捐舘日，有梦跨金鞍。
挽赵县尉
作者：戴復古
朝代：宋
体裁：五言律诗

十竹相依住，一官真漫为。狂来裂轩冕，穷不顾妻儿。疾世吟孤愤，伤时赋五噫。高名应不朽，自作墓中碑。
挽趙縣丞
作者：戴復古
朝代：宋

雅志思行古，幽居不愛官。
傾家爲義舉，竭力奉親歡。
閲世開天鏡，藏身作瓦棺。
聞知捐舘日，有夢跨金鞍。
挽趙縣尉
作者：戴復古
朝代：宋

十竹相依住，一官真漫爲。
狂來裂軒冕，窮不顧妻兒。
疾世吟孤憤，傷時賦五噫。
高名應不朽，自作墓中碑。
提刑彭仲節平叛卒
作者：戴復古
朝代：宋

千兵喝賞黄金盡，六月臨戎白刃寒。
慷慨丈夫爲事別，太平人物濟時難。
誰言江左無王謝，今喜軍中有范韓。
漢節梅花留不住，借君一劍斬樓蘭。
提刑彭仲节平叛卒
作者：戴復古
朝代：宋
体裁：七言律诗

千兵喝赏黄金尽，六月临戎白刃寒。慷慨丈夫为事别，太平人物济时难。谁言江左无王谢，今喜军中有范韩。汉节梅花留不住，借君一剑斩楼兰。
揚州端午呈趙帥
作者：戴復古
朝代：宋

榴花角黍鬭時新，今日誰家不酒樽。
堪笑江湖阻風客，却隨蒿艾上朱門。
揚州道宮安下制幹朱行甫撫幹方巨山連騎相訪
作者：戴復古
朝代：宋

道院群僊集，高軒二妙來。
文章清氣足，談笑老懷開。
落木三秋晚，黄花九日催。
何當陪勝踐，共把蟹螯杯。
撫州節推蕭學易衙宇一新
作者：戴復古
朝代：宋

掇取高科如拾芥，愛君才調望君深。
莫誇書判居蓮幕，要把文章入禁林。
華屋修成官滿去，好詩改定客來吟。
西窗共對蕭蕭竹，不負三杯話此心。
撫州謝樓宗丞見訪
作者：戴復古
朝代：宋

客裏門庭可設羅，使君千騎肯相過。
心忘貴賤交游重，論及興衰感慨多。
諸老逢時起巖壑，二邊何日罷干戈。
老夫何預人間事，歸去滄江理釣簑。
擬峴臺杜子野主簿寓居
作者：戴復古
朝代：宋

高臺延望眼，風物滿前村。
細讀南豐記，頻開北海樽。
遠山如看畫，近市不聞喧。
詩是君家事，長城在五言。
故人陈秘书家有感·其一
作者：戴復古
朝代：宋
体裁：五言律诗

晚春风雨后，花絮落无声。绿泛新荷出，青铺细草生。私蛙为谁噪，老犬伴人行。旧日狂宾客，樽前笑不成。
故人陈秘书家有感·其二
作者：戴復古
朝代：宋

林塘劫火后，更作两家分。
笋拆头抢地，松高气拂云。
老夫来访旧，稚子解谈文。
自是麒麟种，那随鴈鹜群。
故人陳秘書家有感·其一
作者：戴復古
朝代：宋

晚春風雨後，花絮落無聲。
綠泛新荷出，青鋪細草生。
私蛙爲誰噪，老犬伴人行。
舊日狂賓客，樽前笑不成。
故人陳秘書家有感·其二
作者：戴復古
朝代：宋

林塘劫火後，更作兩家分。
笋拆頭搶地，松高氣拂雲。
老夫來訪舊，稚子解談文。
自是麒麟種，那隨鴈鶩群。
斗山子王深父作石屏記爲老夫書其文甚佳采記中語作五詩致謝·其一
作者：戴復古
朝代：宋

細讀石屏記，臨風覺厚顔。
如何一片石，欲比衆名山。
浪迹江湖上，歸身巖壑間。
漁樵爭半席，人笑老癡頑。
斗山子王深父作石屏記爲老夫書其文甚佳采記中語作五詩致謝·其三
作者：戴復古
朝代：宋

細讀石屏記，尋幽到水涯。
老人相問答，屬意在巖花。
江海浮天闊，山林去國賒。
草茅最深處，認作野人家。
斗山子王深父作石屏記爲老夫書其文甚佳采記中語作五詩致謝·其二
作者：戴復古
朝代：宋

細讀石屏記，誠然愧我心。
蘭蓀借芳馥，金石假聲音。
俗子方騰謗，朋儔合獻箴。
分爲無用物，白髮委山林。
斗山子王深父作石屏記爲老夫書其文甚佳采記中語作五詩致謝·其五
作者：戴復古
朝代：宋

細讀石屏記，多君才思清。
南山數峰碧，北斗七星明。
風土鍾奇秀，文章到老成。
待看黄鵠舉，唾手取功名。
斗山子王深父作石屏記爲老夫書其文甚佳采記中語作五詩致謝·其四
作者：戴復古
朝代：宋

細讀石屏記，堪嗟老病身。
誰知饑欲死，曷取壽長貧。
雪片豐年瑞，梅花臘月春。
今朝一杯酒，誰道是生辰。
斗山子王深父作石屏记为老夫书其文甚佳采记中语作五诗致谢·其一
作者：戴復古
朝代：宋
体裁：五言律诗

细读石屏记，临风觉厚颜。如何一片石，欲比众名山。浪迹江湖上，归身岩壑间。渔樵争半席，人笑老痴顽。
斗山子王深父作石屏记为老夫书其文甚佳采记中语作五诗致谢·其三
作者：戴復古
朝代：宋
体裁：五言律诗

细读石屏记，寻幽到水涯。老人相问答，属意在岩花。江海浮天阔，山林去国赊。草茅最深处，认作野人家。
斗山子王深父作石屏记为老夫书其文甚佳采记中语作五诗致谢·其二
作者：戴復古
朝代：宋

细读石屏记，诚然愧我心。
兰荪借芳馥，金石假声音。
俗子方腾谤，朋俦合献箴。
分为无用物，白髮委山林。
斗山子王深父作石屏记为老夫书其文甚佳采记中语作五诗致谢·其五
作者：戴復古
朝代：宋
体裁：五言律诗

细读石屏记，多君才思清。南山数峰碧，北斗七星明。风土钟奇秀，文章到老成。待看黄鹄举，唾手取功名。
斗山子王深父作石屏记为老夫书其文甚佳采记中语作五诗致谢·其四
作者：戴復古
朝代：宋
体裁：五言律诗

细读石屏记，堪嗟老病身。谁知饥欲死，曷取寿长贫。雪片丰年瑞，梅花腊月春。今朝一杯酒，谁道是生辰。
新喻县苏晋叔相会
作者：戴復古
朝代：宋
体裁：五言律诗

偶作榆溪客，还逢橘井仙。多才出人上，笑我老吟边。买锦囊诗卷，典衣供酒钱。竹林青眼叔，常说仲容贤。
新喻縣蘇晉叔相會
作者：戴復古
朝代：宋

偶作榆溪客，還逢橘井仙。
多才出人上，笑我老吟邊。
買錦囊詩卷，典衣供酒錢。
竹林青眼叔，常說仲容賢。
新安寒食
作者：戴復古
朝代：宋

不拟今年到歙州，要知行止岂人谋。
一百五日客怀恶，三十六峰春雨愁。
老矣此身犹道路，凄其归梦绕松楸。
花瓢僊子无由见，千里江山负远游。
新安寒食
作者：戴復古
朝代：宋

不擬今年到歙州，要知行止豈人謀。
一百五日客懷惡，三十六峰春雨愁。
老矣此身猶道路，凄其歸夢繞松楸。
花瓢僊子無由見，千里江山負遠游。
新岁
作者：戴復古
朝代：宋
体裁：七言绝句

新年试笔欲题诗，老去才衰得句迟。春事未容桃李觉，梅花开到北边枝。
新岁书怀四首·其一
作者：戴復古
朝代：宋

衰年百病身，淳佑五年春。尘世自多事，风光又一新。乡人方拜相，野客自垂纶。说与烟波侣，海滨非渭滨。
新岁书怀四首·其三
作者：戴復古
朝代：宋

老病从人笑，儿童识我谁。
穷愁无地着，心事有天知。
鹊噪缘何喜，蛙鸣岂为私。
如何得怀抱，长似醉眠时。
新岁书怀四首·其二
作者：戴復古
朝代：宋

七十九岁叟，时吟感寓诗。
年高胡不死，身健欲何为。
细柳绿垂地，小桃红满枝。
春风不到处，枯蔓挂疎篱。
新岁书怀四首·其四
作者：戴復古
朝代：宋

正月復二月，百年如一年。
世间人易老，天下事难全。
生计麦十斛，传家诗几篇。
眼前虽不足，心地自超然。
新年多雨一日晴色可喜
作者：戴復古
朝代：宋

一晴良可喜，始覺好新年。
綠漲春前水，青開雨後天。
看花吾老矣，把酒興悠然。
病脚妨行樂，三杯歸醉眠。
新年多雨一日晴色可喜
作者：戴復古
朝代：宋
体裁：五言律诗

一晴良可喜，始觉好新年。绿涨春前水，青开雨后天。看花吾老矣，把酒兴悠然。病脚妨行乐，三杯归醉眠。
新年自唱自和·其一
作者：戴復古
朝代：宋

圣朝开宝历，淳佑四年春。
生自前丁亥，今逢两甲辰。
黄粱一梦觉，青镜二毛新。
七十八岁叟，干坤有几人。
新年自唱自和·其一
作者：戴復古
朝代：宋

聖朝開寶曆，淳祐四年春。
生自前丁亥，今逢兩甲辰。
黄粱一夢覺，青鏡二毛新。
七十八歲叟，乾坤有幾人。
新年自唱自和·其三
作者：戴復古
朝代：宋

江山一夜雨，花柳九州春。
过节喜无事，谋懽要及辰。
年年仍岁岁，故故復新新。
把酒有余恨，无从见古人。
新年自唱自和·其三
作者：戴復古
朝代：宋

江山一夜雨，花柳九州春。
過節喜無事，謀懽要及辰。
年年仍歲歲，故故復新新。
把酒有餘恨，無從見古人。
新年自唱自和·其二
作者：戴復古
朝代：宋

死灰无復暖，槁木不逢春。
近日愁多病，今年岁在辰。
处喧如处寂，求旧不求新。
笑问长河水，谁为不老人。
新年自唱自和·其二
作者：戴復古
朝代：宋

死灰無復暖，槁木不逢春。
近日愁多病，今年歲在辰。
處喧如處寂，求舊不求新。
笑問長河水，誰爲不老人。
新朝士多故人愁吟寄之
作者：戴復古
朝代：宋

野鹿自由性，孤鴻不就群。
飄零生白髮，故舊半青雲。
憂國家何有，愁吟天不聞。
北風吹漢水，胡騎政紛紛。
新朝士多故人愁吟寄之
作者：戴復古
朝代：宋

野鹿自由性，孤鸿不就群。
飘零生白髮，故旧半青云。
忧国家何有，愁吟天不闻。
北风吹汉水，胡骑政纷纷。
新歲
作者：戴復古
朝代：宋

新年試筆欲題詩，老去才衰得句遲。
春事未容桃李覺，梅花開到北邊枝。
新歲書懷四首·其一
作者：戴復古
朝代：宋

衰年百病身，淳祐五年春。
塵世自多事，風光又一新。
鄉人方拜相，野客自垂綸。
說與烟波侶，海濱非渭濱。